110 amandmana na izvještaj Nacionalne komisije\nNalazite se ovdje:Početna»Antikorupcijske politike»Akcioni plan za borbu protiv korupcije i organizovanog kriminala»110 amandmana na izvještaj Nacionalne komisije\nAkcioni plan za borbu protiv korupcije i organizovanog kriminala, Antikorupcijske politike, Saopštenja za medije 19/02/2009\nMANS je podnio 110 amandmana na izvještaj Nacionalne komisije kako bi obezbijedio da taj dokument bude zaista u skladu sa realnim stanjem, a ne potrebom institucija da fingiraju sprovođenje reformi. Nacionalna komisija je djelimično prihvatila 15 amandmana.\nU nastavku su date ključne zamjerke na način ocjenjivanja Nacionalne komisije koje su bile sadržaj amandmana MANS-a.\n1. Izvještaji Nacionalne komisije ne daje ocjene realizacije 40 mjera čiji rok za završetak implementacije je 2009. godina. Stoga, statistički podaci koje prezentuje Nacionalna komisija se odnose samo na 270 mjera koje su trebale da budu realizovane do kraja 2008. godine, a ne na implementaciju cijelog Akcionog plana od 310 mjera. Takvi statistički podaci se prezentuju u javnosti, bez preciznog naglašavanja da se odnose samo na mjere koje su trebale da budu završene, a ne i na cio Akcioni plan, što prividno povećava stepen realizacije aktivnosti od strane državnih institucija.\n2. Nacionalna komisija ocjenjuje da se niz mjera kontinuirano realizuje, iako su svi kvantitativni pokazatelji na osnovu kojih se ocjenjuje sprovođenje mjere jednaki nuli.\n· Nije vršena ni jedna sudska, tužilačka ili skupštinska kontrola nad sprovođenjem mjera tajnog nadzora (MTN), jer nije bilo ni prijava.\n· Nije vođen ni jedan postupak zbog povrede Etičkog kodeksa sudija i Etičkog kodeksa tužilaca\n· Kancelariji za prijave slučajeva korupcije u sudstvu nije podnešena ni jedna prijava korupcije.\n· Upravi carina nije dostavljen ni jedan slučaj korupcije.\n· «Crna» lista privrednih društava koja su osuđena za krivična djela sa obilježjima korupcije ne sadrži podatke ni o jednom privrednom društvu, jer takvih slučajeva nije bilo.\n· Državna revizorska institucija nije vršila kontrolu nad sprovođenjem ugovorenih obaveza ni jednog privatizovanog preduzeća.\n· Nije organizovana ni jedna javna rasprava o o planovima i strategijama privatizacije za preduzeća od strateškog značaja, posebno u oblasti energetike, saobraćaja, turizma i privatizacije javnih preduzeća\n· Ni jedan građanin nije tražio informacije o njegovim pravima na učešće u donošenju odluka i kontrolu procesa privatizacije\n· Komisija za prijavu korupcije u privatizaciji je u toku 2008. godine primila pet prijava i ni jednu nije proslijedila policiji ili tužilaštvu.\n· Ni jedna institucija nije nadležna za postupanje po prijavama konflikta interesa u privatizaciji.\n· Preko 1900 javnih funkcionera su u 2008. godini prijavili ukupno jedan poklon vrijedniji od 50 eura\n· Komisija za konflikt interesa u toku 2008. godine nije dostavila ni jednu prijavu državnom tužilaštvu zbog netačnih podataka u prijavama prihoda i imovine\n· Direkcija za javne nabavke je u toku 2008. godine primila pet prijava i ni jednu nije proslijedila policiji ili tužilaštvu, niti im je dostavljala prijave vezane za slučajeve u kojima je utvrdila nepravilnosti sa elementima korupcije.\n· Ministarstvo finansija vrši spoljnu kontrolu nad radom Poreske uprave i Uprave carina, ali nije utvrdilo ni jednu nepravilnost sa elementima korupcije.\n3. Akcioni plan predviđa izradu više izvještaja i analiza sa ciljem prepoznavanja karakterističnih problema i definisanja rješenja. Iako analize nisu sprovedene, Nacionalna komisija ocjenjuje da se i te mjere sprovode kontinuirano.\n· Nije izvršena analiza strukture izvršilaca krivičnih djela korupcije i organizovanog kriminala, nisu identifikovani karakteristični problemi u dokazivanju u predkrivičnom, istražnom postupku i na glavnom pretresu, koji utiču na efikasnost krivičnog gonjenja i pravosnažno presuđenje, već su dati samo statistički pokazatelji broja predmeta iz oblasti korupcije i organizovanog kriminala i to samo za sustvo i tužilaštvo, ali ne i za policiju.\n· Nije rađena analiza saradnje koju granična policija ostvaruje na bilateralnom i regionalnom nivou sa preporukama za unapređenje, već su Nacionalnoj komisiji dostavljeni podaci o sporazumima koje je potpisala Uprava policije sa službama u regionu\n· Ni Uprava za sprečavanje pranja novca nije radila analizu saradnje sa službama u regionu, već je dostavila podatke o pitpisanim sporazumima. Takođe, Uprava nije izvršila ni analizu međuinstitucionalne saradnje sa crnogorskim institucijama, već je dostavila podatak o broju slučajeva koje je dostavila tim institucijama.\n· Odluke o rješavanju stambenih potreba nosioca pravosudnih funkcija donosi komisija koju je formirala Vlada, a Nacionalnoj komisji nije dostavljena analiza stanja u vezi sa načinom i kriterijumima za odlučivanje o rješavanju stambenih potreba, već podatak da su tri tužioca u međuvremenu dobila stambene kredite.\n· Nisu rađeni izvještaji o praćenju planova javnih nabavki u odnosu na predviđene i realizovane šoping metode, i i poništavanje postupaka u slučajevima povrede zakona, već su Komisiji dostavljeni samo statistički podaci o ukupnim vrijednostima javnih nabavki, a ni jedna nabavka nije poništena.\n· Nisu rađeni šestomjesečni izvještaji o stanju sistema javnih nabavki, uočenim nepravilnostima u radu i predlozima mjera za unapređivanje sistema, već godišnji izvještaji o radu Direkcije za javne nabavke koji ne sadrže ove podatke.\n4. U slučajevima kada su institucije tek počele sa realizacijom aktivnosti, Nacionalna komisija cijeni da se mjere realizuju u kontinuitetu.\n· Organizovana je po jedna obuka u cilju specijalizacije tužilaca za gonjenje krivičnih djela terorizma i ratnih zločina.\n· Organizovana je jedna obuka za 27 službenika policije na temu sprovođenje Stručnog uputstva za prijavu krivičnih djela sa elementima korupcije i zaštite lica koja prijavljuju ova djela, dok je kampanja za javnu promociju počela u decembru.\n· U toku 2008. godine sprovedene su obuke za ukupno 30 državnih službenika i namještenika o Etičkom kodeksu.\n· Sprovode se tri mjere iz Deklaracije o deset zajedničkih mjera za borbu protiv korupcije u Jugoistočnoj Evropi.\n· Sprovedene su 2/3 preporuka GRECO-a, a 1/3 je prema ocjeni GRECO-a djelimično sprovedena.\n· Drđavna revizorska institucija je organizovala jedan sastanak u cilju izrade strategije za odnose sa javnošću i to u toku 2007. godine, a nakon toga nije bilo aktivnosti na sprovođenju te mjere.\n· Ne postoji jedinstven sistem za kontrolu ulaganja u privatizovana preduzeća, već se kontrola vrši za pojedinačne privatizacije.\n· Organizovana je jedna konferencija u cilju implementacije Građansko-pravne konvencije Savjeta Evrope o korupciji, i nije bilo drugih aktivnosti na realizaciji ove mjere.\n5. Iako Komisija ne raspolaže podacima o realizaciji pojedinih mjera, ona ih ocjenjuje kao realizovane.\n· Nema podataka o konkretnim projektima vezanim za borbu protiv korupcije i organizovanog kriminala koji se finansiraju iz Budžeta, već postoje podaci samo o ukupnim budžetskim izdvajanjima za redovne aktivnosti tih institucija.\n· Komisija je informisana da postoje planovi lične zaštite sudija i tužilaca, ali nema informacija da li se oni sprovode i u kom obimu.\n· Komisija nema informacije o sprovođenju kompletnog Akcionog plana za borbu protiv trgovine ljudima, niti o realizaciji memoranduma o saradnji između resornih ministarstava i NVO sektora u toj oblasti.\n· Nema podataka o prioritetnim projektima za koje će institucije tražiti sredstva iz budžeta ili od stranih donatora, niti informacija o projektima koje su međunarodne organizacija već odobrile.\n· Nema podataka o vrsti sprovedenih obuka, broju učesnika i nivou realizacije plana obuka Odjeljenja za unutrašnju kontrolu Uprave policije.\n6. Nacionalna komsiija ocjenjuje da se realizuju mjere koje očigledno nisu sprovedene u skladu sa Akcionim planom.\n· Državna revizorska institucija navodi da je izradila priručnik za polaganje ispita za revizore, u okviru izvještavanja o edukaciji javnosti u razumijevanju poslova vezanih za kontrolu trošenja budžetskih sredstava\n· Uprava carina nije formirala dežurni operativni centar za obavještavanje građana o procedurama u carinskom postupku, već te poslove vrše drugi sektori.\n7. Akcionim planom se predviđa objavljivanje niza informacija u posjedu državnih organa i poštovanja Zakona o slobodnom pristupu informacijama. Iako institucije samo donekle poštuju zakon, a propisane informacije nisu objavljene, niti su dostavljene Nacionalnoj komisiji, Komisija ocjenjuje da se te mjere realizuju u kontinuitetu.\n· Za oko 1/3 podnijetih zahtjeva za informacijama, institucije ne dostavljaju odgovore, u 77% donijetih presuda Upravni sud je poništio rješenja institucija.\n· Omogućen je pristup dokumentaciji o privatizaciji za samo 10% podnešenih zahtjeva za informacijama, dok je Upravni sud poništio 92% rješenja institucija koje su u posjedu informacija o privatizaciji.\n· Nije objavljen ni jedan ugovor o privatizaciji, osim Kombinata aluminijuma, a na sajtu nadležnih institucija nalaze se smo tenderi i zakonska regulative, ali ne i druge informacije o privatizaciji.\n· Policija, sudstvo i tužilaštvo na svojim internet prezentacijama ne objavljuju statističke podatke o svom radu.\nAkcioni plan Korupcija\nPredhodni članakSlobodan pristup informacijama i tajnost podataka\nSlijedeći članak Akcioni plan za borbu protiv korupcije u oblasti uređenja prostora


Ivanjički LDP podržaće SNS na predstojećim izborima – Info LIGA\nInfo LIGA / IVANJICA / IZBORI 2020 / POLITIKA\nIvanjički LDP podržaće SNS na predstojećim izborima\nby infoLIGA · 12/03/2020\nIvanjički odbor LDP-a – na predstojećim izborima podržaće listu Srpske napredne stranke. Kako saznajemo od Duška Ćurčića na ovaj potez su se odlučili prvenstveno, jer na izbore ne izlaze samostalno, a u razgovoru sa šefom Izbornog štaba SNS-a, Momčilom Mitrovićem, postigli su dogovore koji će biti od velikog značaja za sve stanovnike naselja kod fabrike Špik.\n-Tri mandata sam odbornik u lokalnom parlamentu i nisam uspeo puno da uradim za meštane prema kojima osećam veliku obavezu jer su mi pružili podršku. Razgovarali smo sa Mitrovićem i verujemo da ćemo ovog puta rešiti dugogodišnje probleme ljudi koji su naseljeni oko fabrike Špik i da će naša deca napokon imati igralište.- rekao je Ćurčić.\nGoran Kimčetić deli mišljenje svog političkog kolege jer, po njegovim rečima, najvažnije je učiniti nešto pozitivno za građane, a to je moguće ukoliko su svi, na lokalnom i državnom nivou, na istom zadatku.\nNovi napadač Javor Matisa, Stefan Tripković\nU Ivanjici finansijka pomoć za nezaposlene porodilje 120.000, dok je u Lučanima 30.000 bez obzira na zaposlenje\n12/03/2020 u 18:56\nKoja je ovoooo sprdnja majko mila.\nNext story Zdrava Srbija: Odložiti izbore za vreme kada korona bude daleko iza nas!\nPrevious story Doktor Dramićanin o korona virusu i stanju u Ivanjici (VIDEO)


“Silugata 2014” - Televizija Pi Kanal Pirot - Najnovije video vesti iz Pirota\nOko 700 lovaca iz Srbije i inostranstva učestvovalo je na 12. Međunarodnom saboru lovaca pod nazivom „SILUGATA 2014“, u organizaciji LU ‘’Jastreb’’ TO Bele Palanke a uz podršku Opštine Bela Palanka i Lovačkog saveza Srbije. Na obroncima Rinjskih planina odstreljena su 3 vuka, 2 šakala i 8 lisica. Lovci su zadovoljni organizacijom sabora a organizatori brojem odstreljenih predatora i kažu da je ovogodišnja silugata bila veoma uspešna.\nZa sve učesnike Silugate u subotu je u holu Centra za kulturu organizovan prijem. Lovce je primio predsednik opštine Goran Miljković koji je istakao značaj postojanja ovog belopalanačkog društva koje postoji 116 godina, i broji oko 500 članova. Obraćajući se učesnicima sabora Miljković je rekao da je lovni turizma veoma važna oblast u Strategiji održivog razvoja opštine Bela Palanka, i da Silugata predstavlja pravu promociju našeg mesta. Prisutnima se obratio i Dušan Jovanović, predsednik LU Jastreba koji je rekao da ove godine učestvuju lovci iz Titela, Mošorina, Babušnice, Zvonceta, Novog Sada Bele Palanke i Bugarske. Prijemu su prisustvovali i Marko Tica, predsednik skupštine LSS, Zlatimir Rašić, predsednik lovne oblasti Jugoistočne Srbije i Zoran Aleksić predsednik LU Ponišavlje i član UO LSS.\nDragan Šormaz predsednik LSS rekao je da će se truditi da poboljša položaj lovaca u Srbiji i unapredi lovni turizam. Ispred opštine Bela Palanka skupu je prisustvovao zamenik predsednika opštine Dragan Živković. Ovogodišnji sabor okupio je i goste iz Bugarske sa kojima je naša opština sarađivala u okviru projekta prekogranične saradnje.


Legija se žali zbog ostanka u "Alkatrazu" - Društvo - Dnevni list Danas\nPočetna » Društvo » Legija se žali zbog ostanka u „Alkatrazu“\nPredsednik Višeg suda u Beogradu odlučio da bivši komandant JSO nastavi da služi kaznu u Posebnom odeljenju požarevačke "Zabele"\nLegija se žali zbog ostanka u „Alkatrazu“\nMilorad Ulemek Legija, nekadašnji komandant Jedinice za specijalne operacije, koji služi četrdesetogodišnju kaznu zatvora u Posebnom odeljenju zatvora u Požarevcu, uložiće žalbu na rešenje kojim mu je boravak u najstrože čuvanom zatvoru u zemlji produžen za još dve godine, potvrdio je za Danas Ulemekov advokat Aleksandar Kovačević.\n0Piše: V. Jeremić 10. jula 2018. 12.02 Izmenjeno: 12.03\nUlemekov branilac će iskoristiti zakonski rok od tri dana i u ime svog klijenta uložiti žalbu Apelacionom sudu u Beogradu i pored, kako ističe, opstrukcija sa kojima se suočava.\n– Već je postala praksa da se odbrani ne dozvoljava uvid u spise predmeta na osnovu kojih predsednik Višeg suda u Beogradu donosi rešenje o produženju izvršenja kazne u Posebnom odeljenju – navodi Kovačević.\nNaime, prema Zakonu o izvršenju kazne zatvora za krivična dela organizovanog kriminala, predsednik Višeg suda u Beogradu na svake dve godine donosi odluku da li će se zatvorenicima koji su osuđeni zbog najtežih krivičnih dela, produžiti boravak u Posebnom odeljenju zatvora u Požarevcu koji su mediji krstili „Alkatraz“. Rešenje donosi na osnovu dokaza prikupljenih u toku krivičnog postupka, iz izveštaja policije i službi bezbednosti, kao i mišljenja javnog tužioca. Kovačević tvrdi da mu sud ne dozvoljava uvid u ta dokumenta, narušavajući Ulemeku pravo na odbranu.\nNa konstataciju da nigde u zakonu ne piše da je sud dužan da dostavi odbrani spise predmeta, Kovačević navodi da u Ustavu Srbije piše da svako ima pravo na odbranu.\n– Svaki put kada tražim ta dokumenta dobijem odgovor da su ti podaci strogo poverljivi. Taj odgovor bi imao smisla kada bi novinar tražio spise, ali ja sam branilac u slučaju. Time se onemogućava pravo na odbranu – ističe Kovačević uz opasku da se to dešava od 2010. godine, od kako je Ulemek smešten u Posebno odeljenje u Požarevcu.\nPodsetimo, predsednik Višeg suda u Beogradu u petak je doneo rešenje kojim se Ulemeku produžava boravak u najstrože čuvanom zakonu u zemlji. Žalba se uručuje predsedniku Apelacionom sudu u Beogradu koji po zakonu ima petnaest dana da po njoj odluči.\nUlemek se u Posebnom odeljenju požarevačke „Zabele“ nalazi od jula 2010. godine, kada je prebačen iz Okružnog zatvora. On je u više navrata osuđen na maksimalnu zatvorsku kaznu od 40 godina zbog organizovanja ubistva premijera Zorana Đinđića, krivičnih dela „Zemunskog klana“, ubistva na Ibarskoj magistrali, kao i zbog ubistva Ivana Stambolića i pokušaja ubistva Vuka Draškovića.\nUslovi boravka u Posebnom zatvorskom odeljenju znatno su stroži nego u „klasičnim“ odeljenjima. U Posebnom odeljenju osuđenik ima pravo mesečno na jedan paket i na jednu posetu bliskih srodnika uz komunikaciju kroz zaštitno staklo, na telefonski razgovor s njima najviše dva puta mesečno, a telefonski razgovori i prepiska se nadziru. S druge strane, u „klasičnim“ zatvorima osuđenik ima pravo dva puta mesečno na posetu bračnog druga, dece, roditelja i ostalih srodnika, a upravnik zatvora može odobriti i posete drugih lica. Osuđenik ima pravo da jednom u dva meseca boravi s bračnim drugom tri časa u posebnim prostorijama zavoda.\nPresuda za pobunu JSO\nU petak, 13. jula, u Posebnom odeljenju Višeg suda u Beogradu biće izrečena presuda optuženima za organizaciju oružane pobune Jedinice za specijalne operacije u novembru 2001. godine. Među optuženima nalazi se bivši komandant JSO Milorad Ulemek, kao i bivši pripadnik ove jedinice Zvezdan Jovanović, koji je pravosnažno osuđen kao neposredni izvršilac ubistva premijera Zorana Đinđića.\nmilorad ulemek legija, Zabela, žalbaBeograd\nDodik: Tražiću u Predsedništvu BiH odavanje pošte minutom ćutanja zbog smrti Krajišnika\nUnuk Ivana Stambolića: Ne verujem da će Vučić da padne u skorije vreme s ovakvom opozicijom


NARODNA SKUPšTINA RS: PREDLOG ZAKONA O UDżBENICIMA I DRUGIM NASTAVNIM SREDSTVIMA ćE BITI VRAćEN U SKUPšTINSKU PROCEDURU ZBOG VELIKOG BROJA AMANDMANA\nCilj donošenja novog Zakona o udžbenicima i drugim nastavnim sredstvima ("Sl. glasnik RS", br. 72/2009 - dalje: Zakon)je promena i rešavanje problema koji se javljaju na tržištu i u narednih nekoliko nedelja Predlog zakona bi mogao da se vrati u skupštinsku proceduru, izjavio je pomoćnik ministra prosvete, nauke i tehnološkog razvoja za visoko obrazovanje, Milovan Šuvakov.\nOn je naveo da se radi o potpuno novom Zakonu, a glavni cilj je da kvalitetan udžbenik bude dostupan svakom detetu, što trenutno nije slučaj. "Tržiste udžbenika fokusira se na osnovnu školu na srpskom jeziku, a nacionalne manjine i deca sa specijalnim potrebama nisu "pokrivena kako treba", dok za srednje i stručne škole 90 odsto predmeta nema adekvatne udžbenike", naveo je Šuvakov.\nInače, Vlada Srbije je, na predlog Ministarstva prosvete, nauke i tehnološkog razvoja, pre desetak dana iz skupštinske procedure povukla Predlog zakona, zbog brojnih pritisaka i nesuglasica vezanih za rešenja u tom budućem propisu.\n" U poslednjem momentu pristigao je veliki broj amandmana koji su na neki način pretili da uruše konstrukciju samog Zakona. Važno je da se razmotre amandmani koji mogu da prođu i zajedno sa podzakonskim aktima u narednih par nedelja očekujemo da se Zakon vrati u skupštinsku proceduru", rekao je Šuvakov.\nOn je naveo da slobodno tržište ne postoji jer udžbenike bira nastavnik, a kupuje roditelj, dok na tržištu postoji 79 licenciranih izdavača. Novi zakon, dodao je, limitira poklone na 300 dinara i obavezuje izdavače da predstavljaju udžbenike u školama, a ne na drugim mestima.


Glumica dobila otkaz nakon optužbi za seksualno zlostavljanje\nSKANDAL Italijanska glumica i rediteljka Asija Arđento\nOrganizatori italijanske verzije "X Factora" objavili su da Arđento više neće biti u žiriju\nItalijanska glumica i rediteljka Asija Arđento (Asia Argento), jedna od predvodnica pokreta #MeToo, koja je i sama optužena za seksualno zlostavljanje, isključena je iz predstojećeg italijanskog televizijskog šou programa.\nOrganizatori italijanske verzije "X Factora", takmičarske emisije u pjevanju, objavili su, naime, da Arđento više neće biti u žiriju.\n- U dogovoru s Asijom odlučili smo da prekinemo našu saradnju da bismo takmičare zaštitili od afere koja s njima nema veze i što bi samo skretalo pažnju - napisali su producenti u tvitu, prenose agencije.\nList "New York Times" je prošlog mjeseca objavio da je Arđento platila 380.000 dolara glumcu Džimiju Benetu (Jimmy Bennett) nakon što ju je optužio za seksualno zlostavljanje u jednom kalifornijskom hotelu 2013., kada je imao 17 godina.\nAsia Argento Seksualno zlostavljanje Otkaz X Faktor\nNakon optužbi da je silovala maloljetnika, Azija Argento u novim problemima\nObjavljene slike Arđente i Beneta iz kreveta: Glumica lagala kad je poricala aferu?\nAzija Arđento platila glumcu koji ju je optužio za seksualni napad


Vlada TK intenzivira saradnju sa UNDP-om\n- Sa UNDP u BiH ćemo u ovoj godini realizovati 3 projekta. Prvi je kantonalni "Zeleni plan" – dekarbonizacija industrijskog i stambenog sektora za 100 domaćinstava i 15 malih i srednjih preduzeća, pri čemu treba naglasiti da se radi o prvom projektu u Bosni i Hercegovini koji pokriva mjere dekarbonizacije i energetske efikasnosti poslovnog sektora. Vrijednost ovog projekta je 1 milion KM. Drugi projekat "Povećanje ulaganja u javne objekte sa niskom stopom emisije ugljika" sa ukupnom vrijednošću od 2,2 miliona KM također će biti realizovan u narednom periodu. UNDP, također, učestvuje u gradnji osnovne muzičke škole u Tuzli u iznosi do 1 milion KM, kazao je premijer Hodžić.\nMenadžer programa za ublažavanje klimatskih promjena UNDP-a Rodić nije krio zadovoljstvo današnjim sastankom, te istakao kako je Tuzlanski kanton jedan od ključnih kantona sa kojima UNDP u BiH može imati izrazito kvalitetnu saradnju, obzirom na kapacitete i potencijal koji posjeduje, ali isto tako ističe i dobra iskustva koja UNDP u BiH ima sa jedinicama lokalne samouprave sa područja ovog kantona.\nU narednim danima planirano je održavanje sastanaka sa svim resornim ministarstvima na kojima će se delegirati konkretni projekti koji će biti realizirani kao plod zajedničke saradnje. Rodić je danas najavio i da bi Javni poziv za apliciranje za realizaciju projekta dekarbornizacije industrijskog i stambenog sektora, kojim će se za 100 domaćinstava i 15 malih i srednjih preduzeća i obrta sufinansirati mjere dekarbonizacije i energijske efikasnosti, trebao biti objavljen na web stranici UNDP-a do kraja ove sedmice, ali i nagovijestio i niz drugih projekata koje finansira "Zeleni klimatski fond".


Zero Waste - otpad je resurs - oradio.rs\nZero Waste - otpad je resurs\nBled i Gorje su prva dva grada u Evropskoj uniji koji su dobili zvaničan sertifikat da su gradovi bez otpada. Inače, 462 lokalne samouprave u EU obavezale su se da postanu gradovi bez otpada. Reč je o mestima u 11 evropskih zemalja: Belgija, Bugarska, Hrvatska, Nemačka, Italija, Letonija, Rumunija, Slovenija, Španija, Velika Britanija i Ukrajina.\nZajedno sa slovenačkom ekološkom organizacijom Ekolozi bez granica (Ekologi brez meja), Gorje i Bled uspeli su da sprovedu više od 40 mera za unapređenje upravljanja resursima i svesti građana, za povećanje stope odvojenog sakupljanja otpada i smanjenje količine otpada koju proizvede jedan turista za 16 odsto, dok broj turista skoro udvostručio.\nPored ova dva za sada sertifikovana grada bez otpada i onih više od 400 u Evropi koji još uvek sprovode svoje mere i čekaju sertifikat, za svoj zero waste status bori se još 6 opština. Verovali ili ne, 3 u Bosni i Hercegovini i 3 u Srbiji.\nProjekat “Opštine sa nula otpada“ je projekat finansiran od strane Evropske unije u okviru IPA programa prekogranične saradnje Srbije i Bosne i Hercegovine sa ciljem postizanja dugoročne resursne efikasnosti u sektoru upravljanja otpadom. Projekat realizuju Inženjeri zaštite životne sredine iz Novog Sada u saradnji sa Centrom za energiju, resurse i okolinu iz Sarajeva. Ideja projekta je da se uvede novi koncept održivog sektora upravljanja otpadom, u kojem bi se otpad posmatrao kao resurs, da se uvedu EU standardi, politika i prakse za efikasnije korišćenje resursa u sektoru upravljanja otpadom, da se postave temelji za razvoj zelenog preduzetništva i cirkularne ekonomije, gde bi otpad dobio novu vrednost i da se uspostave čvrsti odnosi između opštinskih uprava i komunalnih preduzeća za buduće velike promene u sektoru upravljanja otpadom.\nKroz primenu zajedničkih akcija zasnovanih na principima nula otpada i cirkularne ekonomije, projekat nastoji da ojača društveno – ekonomski razvoj u prekograničnom području između Srbije i Bosne i Hercegovine, kroz primer 6 pilot opština – 3 u Srbiji, a to su Bajina Bašta, Krupanj i Vladimirci i 3 u Bosni i Hercegovini: Sarajevo centar, Visoko i Ilijaš.\n“Opštine koje se vode kao zero ili low waste zapravo imaju kvalitetan način upravljanja otpadom i to znači da se sav otpad koji nastane na njihovoj teritoriji zbrinjava tako da ne ostavlja nikakav trag iza sebe. To je moguće samo kada tačno znate šta vam dolazi kao otpad i kada znate kako sa njim dalje da upravljate. To takođe znači da ta opština nema negativnog efekta na druge opštine i da nema otpada sa kojim ne zna šta će da uradi, jer svaki otpad koji tu nastane ima direktnu dalju upotrebu ili se vraća u proces proizvodnje”, za O radio objašnjava Igor Jezdimirović iz udruženja Inženjeri zaštite životne sredine.\nIgor dodaje da je Srbija na samim počecima i da je njihov projekat jedan mali segment koji će ovim opštinama pomoći da unaprede sistem upravljanja otpadom u onom delu koji se odnosi na primarnu selekciju i na smanjenje samih količina otpada, a to je najlakše izvesti tako što će se bio otpad, koji čini gotovo polovinu ukupnog otpada, posebno odvajati i kompostirati.\nInženjeri zaštite životne sredine su trenutno u procesu nabavke kompostera koji će biti podeljeni građanima, a nakon toga ih očekuje sumiranje rezultata, odnosno provera koliko se smanjila količina otpada koju komunalna preduzeća odnose u ovim opštinama.\nKada je reakcija građana u pitanju Jezdimirović kaže da je ona uglavnom pozitivna i da građani žele da se uključe u akciju i smanje količinu otpada koja odlazi na deponije. Ipak, postoje i oni koji ne žele to da rade jer, kako sami kažu, nije to nešto što se mora i zbog čega bi mogli da budu kažnjeni.\n“Mi dolazimo u paradoksalnu situaciju da većina ljudi hoće da se bavi primarnom selekcijom ali za nju ne postoji infrastruktura, i imamo mesta gde infrastruktura postoji, ali pojedinci je ne koriste jer znaju da neće biti kažnjeni. Zbog toga je ključna stvar, a za to se zalaže i naš projekat, da se za one koji poštuju pravila uvede neki sistem nagrade, smanjenje računa recimo, a da oni koji zagađuju budu kažnjeni kada su uhvaćeni na delu”, smatra Jezdimirović.\nKoliko su odluke i navike pojedinaca bitne kada je u pitanju smanjenje otpada pokazuje primer Milje Vuković koja vodi dve ekološke inicijative. Jedna je Zero ili low waste Srbija za manje smeća i više sreće koja funkcioniše kao facebook grupa i stranica na instagramu, a druga je Divlji Beograd posvećen urbanim ekosistemima. Kako kaže, ovim se bavi poslednjih pet godina i to intenzivno, odnosno to radi svakog dana. Ona je osoba koji brine o očuvanju planete i svojim primerom pokazuje da su promene moguće i da uvek počinju od pojedinca.\n“Recimo da sam informisana o tome koliko sistem za zbrinjavanje smeća ne funkcioniše i kako nema rešenja za te količine otpada koje mi stvaramo. Počela sam da koristim sve ono što znam da je manje štetno, a što veći broj namirnica nabavljam u potpunosti bez ambalaže. Ako je hrana u pitanju kupujem je na pijaci, ako je to kozmetika onda su to takozvani goli proizvodi, odnosno čvrsti sapuni i šampon. Kada je tehnika u pitanju pri kupovini razmišljam o tome da taj aparat želim da koristim što duže pa biram aparate koji su popravljivi i gledam da imaju neki servis, a ne samo opciju zamene u toku garancije. Takođe razmišljam i kako koristim transport, kakvu hranu jedem, sve što nabavljam, ako je moguće, nabavljam od malih proizvođača. Ali pre svega toga uvek sa sobom nosim ceger, male vrećice kupovinu hrane na merenje i svoju flašicu za vodu i čini mi se da bi te tri stvari trebalo da budu deo kućnog vaspitanja održivog života, to je donji minimum”, kaže Milja za O radio.\nKao poseban benefit zero waste opština Igor navodi smanjenje troškova upravljanja otpadom, posebno u trenutnim okolnostima kada transport postaje izuzetno skup. Upravo zbog toga treba da se oslonimo na resurse koje svakodnevno bacamo i tu cirkularna ekonomija može mnogo da nam pomogne. Sa druge strane smanjenjem otpada nećemo sebe dovesti do toga da nam deponije gore i da nam zagađuju vazduh. Prema podacima MUP-a samo prošle godine bilo je više od hiljadu požara na deponijama u Srbiji, a po procenama stručnjaka od zagađenosti vazduha u našoj zemlji umire više od 6500 ljudi godišnje.\nUpravo su ovakve situacije navele i Milju Vuković da počne da razmišlja o tome kako da otpad koji ostavlja za sobom svede na minimum.\n“Nije to bio deo nikakvog pokreta ni životnog stila, nisam znala ni za taj pojam zero waste, ja sam samo želela da prestanem da pravim smeće koje završava na deponijama jer sam shvatila da deponije nisu tamo negde, da to smeće ne nestaje, već se samo gomila, i tamo ima toksičan uticaj na planetu. I taj toksičan uticaj traje od trenutka kad bacimo smeće u našu kantu, pa narednih nekoliko vekova. Tada sam počela da tražim alternative za sav otpad koji ja pravim. U jednom trenutku sam ta rešenja počela da delim sa prijateljima na društvenim mrežama i shvatila sam da to ljude ne smara, već se raduju tim rešenjima i malim doprinosima koje svako od nas može da da. Zato sam i napravila grupu Za manje smeća i više sreće i to je odjeknulo mnogo više nego što sam ja očekivala”, priča nam Milja Vuković.\n“Moj osećaj je da se mi u ovom trenutku 2022. godine nalazimo u situaciji mnogo veće ekološke i društvene urgentnosti nego što to kao društvo priznajemo. Stoga je moja odluka bila, a tu odluku potvrđujem iz dana u dan, da svoje vreme i stručnost doniram na neki način zajednici jer mislim da je to neophodno i da ima smisla. Takođe mislim da je jako važno da se svi mi angažujemo na razne načine, one koji nama najviše odgovaraju kao osobama, jer posla ima puno i situacija jeste ozbiljna”.\nTo nam svima poručuje Milja i dodaje da ne misli da je njen primer jedini ispravan i da svi treba da ga slede, već smatra da svako od nas treba da nađe svoj način na koji može da doprinese očuvanju planete.\nI Igor ima svoje navike koje nisu u mnogome različite od Miljinih i pre svega se odnose na pametnu kupovinu, jer tako u startu stvara manje otpada.\nNaravno da nije moguće da baš svi razmišljamo o svakom komadu plastike koji kupimo, ali bi tu zakoni i regulative mogle u mnogome da pomognu. I hoće. Samo treba da prođe određeno vreme, jer na žalost, naš sistem to ne radi zato što želi i zato što misli da je tako ispravno, već zato što ga neko drugi na to primorava, a taj neko drugi se zove Poglavlje 27. A dok to ne stigne na red, briga za životnu sredinu ostaje na pojedincu. Zato ponesi ceger i ukloni bar jednu kesu sa deponije.\nViše o programu Zero Waste poslušaj u emisiji Eko linija na plejeru ispod\nZa manje smeća i više sreće\nEkologija je najozbiljnija tema kojom ćemo morati da se pozabavimo na putu ka Evropskoj uniji, a ta tema ne dobija…


Kompanija Rio Sava, deo firme Rio Tinto, saopštila je danas da 21. aprila 2021. godine organizuje otvoreni onlajn sastanak sa predstavnicima nevladinih organizacija (NVO) i šire javnosti o dozvolama za otvaranje rudnika litijuma kod Loznice i studiji izvodljivosti.\n„Sa ciljem da nastavi transparentnu komunikaciju i otvoreni dijalog sa svim zainteresovanim stranama, kompanija Rio Sava poziva predstavnike nevladinih organizacija, ali i šire javnosti na otvoreni sastanak“, navodi se u saopštenju.\nDodaje se da će teme sastanka biti proces dobijanja dozvola za izgradnju rudnika u Srbiji, kao i napredak u izradi studija o proceni uticaja na životnu sredinu koje predstavljaju ključni deo postupka pribavljanja dozvola.\nUčesnici sastanka će, kako se navodi, imati priliku da iz prve ruke, od predstavnika kompanije Rio Sava, kao i eksperata koji rade na projektu, saznaju u kojoj fazi se projekat „Jadar“ trenutno nalazi kada je reč o dobijanju dozvola, narednim koracima u ovom procesu, kao i na koji način javnost u Srbiji može biti uključena u dalji razvoj projekta.\n„Za našu kompaniju su od velike važnosti transparentnost, informisanost i dijalog sa svim zainteresovanim stranama o pitanjima od interesa u toku razvoja projekta ‘Jadar’“, navodi se u saopštenju.\n17 zaraženih učenika u Srbiji: “Ako se pogorša, predložiću prelazak na on-lajn”...


Odloženo ročište po tužbi radnika PKB-a - Ekonomija - Dnevni list Danas\nPočetna » Ekonomija » Odloženo ročište po tužbi radnika PKB-a\nPripremno ročište u predmetu koji su pred Privrednim sudom u Beogradu pokrenuli bivši radnici Poljoprivredne korporacije Beograd jer su tokom prodaje firme Al Dahri ostali bez svojih akcija, danas je odloženo za 5. decembar kako bi u tom roku tuženi, PKB i država, mogli da se izjasne o zahtevu za veštačenje i saslušavanje svedoka.\n0Piše: M. N. S. 18. oktobra 2019. Izmenjeno: 21.54\n– Radnici koji su se danas okupili prvo ispred Privrednog suda, produžili su juče do zgrade Predsedništva na Andrićevom vencu. U kabinetu predsednika primio nas je Miomir Đorđević i od njega smo dobili čvrsta uveravanja da će nam već naredne nedelje zakazati razgovor kod šefa kabineta Ivice Kojića – rekao je za Danas advokat Udruženja bivših radnika PKB Saša Gemaljević.\nOn je podsetio i da je Apelacioni sud odbacio njihovu žalbu na odbijeni zahtev za određivanje privremene mere kojom bi se PKB-u zabranila dalja prodaja imovine dok se ne dokaže pravo bivših radnika na akcije preduzeća. Privremenom merom tražili su da se zaštiti preostala imovina PKB-a kako bi mali akcionari imali masu iz koje bi mogli da naplate svoja potraživanja.\nPodsetimo, prvi model privatizacije PKB podrazumevao je izdvajanje proizvodnih celina koje su prve i prodate. Tako su radnici Imleka i Frikoma, na primer, dobili svoje akcije, ali su zaposleni u matičnom preduzeću, tokom prenošenja imovine sa republike na Grad Beograd i obratno, ostali bez ičega.\nPrivredni apelacioni sud (PAS) je ocenio da je njihova žalba na odluku o privremenoj meri neosnovana jer „prodajom određene imovine prvotuženi (PKB) pribavlja novčana sredstva“ a njihovo potraživanje je iskazano novčano.\nTakođe, PAS je utvrdio i da je nesporno da su bivši radnici članovi udruženja, ali je iz nekog razloga tvrdio i da oni svoja potraživanja ne mogu da prenesu na udruženje. Advokat Gemaljević objašnjava da ne postoji zakon koji bi vlasniku neke imovine, u ovom slučaju akcija, zabranio da to prenese na treće lice, udruženje.\nInteresantno je i to što je Državno pravobranilaštvo, koje zastupa državu u ovom postupku, doslovno prepisalo ovaj stav PAS-a i zatražilo da Privredni sud, bez veštačenja i saslušanja svedoka, na osnovu raspoložive dokumentacije, donese odluku o odbacivanju tužbe. Raspoloživa dokumentacija se, međutim, nalazi u posedu PKB-a koji je odbio da je za potrebe ovog postupka dostavi bivšim radnicima.\nAl Dahra Srbije, PKB, ročište, tužbaBeograd\nU oktobru suđenje Ministarstvu odbrane Srbije po tužbi otpuštenog sindikalca


LONDON – Ekonomija evrozone sasvim izvjesno ulazi u duplu recesiju jer kovid mjere zatvaranja i dalje koče industriju usluga, međutim nade u jačanje kampanje vakcinisanja vinule su optimizam privrednika na trogodišnji maksimum, pokazuje istraživanje analitičke kompanije IHS Markit.\nPovećanje vrijednosti indeksa najviše se duguje gotovo rekordnom rastu proizvodnje, budući da su fabrike u 19 zemalja koje koriste evro uglavnom ostale otvorene nakon obnovljenjih mjera ograničenja usmerenih na suzbijanje skoka novih slučajeva korone.\nEkonomija zone evra je pala u prva dva kvartala 2020. godine, a pul ekonomista je u prošlomjesečnoj Rojtersovoj anketi predvidio da će se dva vezana kvartalna pada ponoviti – u lanjskom posljednjem i prvom ovogodišnjem tromjesečju.\nKao ozbiljne prijetnje su naveli spor proces vakcinacije u EU, zabrinutost zbog novih varijanti korona virusa zbog kojih se produžavaju mjere lokdauna, prigušenu ekonomsku aktivnost i rast nezaposlenosti.\nSektor usluga u Nemačkoj, najvećoj evropskoj ekonomiji, i dalje trpi zbog produžennja mjera ograničenja, dok je francuska poslovna aktivnost pala na tromjesečni minimum. Španski i italijanski uslužni sektori su takođe ponovo registrovali smanjenje aktivnosti.\nUprkos svemu navedenom, privrednici očekuju da će negativni rizici biti neutralisani, pri čemu je kompozitni indeks buduće proizvodnje, koji mjeri njihov optimizam, skočio na 67 bodova sa ranijih 64,2 poena.


Stefanović: Očekujem da tužilaštvo pozove Jurića zbog tvrdnji o političaru pedofilu VIDEO\nIzvor: B92, 30.Maj.2020, 14:45\nMinistar unutrašnjih poslova Nebojša Stefanović rekao je da očekuje da nadležno tužilaštvo reaguje povodom informacija koje je Igor Jurić.\nStefanović je rekao da očekuje da nadležno tužilaštvo bez odlaganja pozove Jurića da pruži sve informacije o mogućem učiniocu ovog teškog krivičnog dela, za koje tvrdi da je izvršeno.\nNaglašavajući da se oko informacija koje u javnosti iznosi Jurić stvorilo previše nepotrebnih kontroverzi, Stefanović kaže >> Pročitaj celu vest na sajtu B92 << da suštinski nije važno za ovaj slučaj da li je počinilac poznati političar, kako to tvrdi Igor Jurić.\n"Za počinioca takvog dela, bio on političar ili ne, bogat i uticajan ili ne, ne sme da bude bilo kakvih povlastica, sakrivanja, popuštanja ili drugačijeg tretmana u svakom krivičnom delu, a pogotovo kada se radi o optužbama Igora Jurića, koje ne shvatam olako, da je jedno dete silovano", naveo je Stefanović u izjavi za javnost.\nPošto je u javnosti proteklih meseci više puta pomenuo ovo delo, a nije rekao na koga misli, nije predočio dokaze i nije zvanično o tome obavestio tužilaštvo ili policiju, očekivao sam, naglašava ministar, da Igor Jurić namerava o tome da obavesti makar javnost.\n"Pošto se ni to nije dogodilo, sa žaljenjem primećujem da ovaj slučaj, ukoliko ga uopšte ima, sve više ulazi u sferu medijskog prepucavanja u kojem ne vidim ništa dobro ni za moguću žrtvu, niti vidim ostvarivanje teške sankcije za mogućeg počinioca", kaže Stefanović.\nNavodi da od 2013. godine, a uveren je da to zna i Jurić, isključivo tužilaštvo vodi istrage u Srbiji i nadležno je da prikuplja dokaze, daje naloge drugim državnim organima za prikupljanje potrebnih obaveštenja i odlučuje samostalno da li će protiv nekoga podići optužnicu ili neće.\n"Zbog toga nije dobro da bilo koji pojedinac u Srbiji javno govori o učinjenom teškom krivičnom delu protiv deteta, a da onda mesecima nakon toga tvrdi da prikuplja dokaze koji bi bili dovoljni 'za sudski proces'", naveo je ministar.\nPostavlja se pitanje, kaže Stefanović, zašto izlaziti u javnost sa takvom informacijom ako dokaza nema ili zašto o dokazima ne obaveštavate tužilaštvo da bi potencijalna žrtva i njena porodica imali priliku da ostvare zaštitu i pravdu.\nKako ističe, pripadnici Ministarstva unutrašnjih poslova, u saradnji sa nadležnim tužilaštvima, kao iskusni profesionalci ovakve slučaje procesuiraju u najkraćem mogućem roku. Kada pogledate rezultate, navodi Stefanović, koje policija postiže u borbi protiv trgovine ljudima, nasilja nad decom, maloletničkog kriminala i naročito suzbijanju dečje pornografije i svim oblastima suzbijanja seksualnog nasilja nad decom, jasno ćete videti ozbiljan i odgovoran rad.\n"Očekujem da, kada to već Igor Jurić nije sam uradio, nadležno tužilaštvo bez odlaganja pozove gospodina Jurića da pruži sve informacije o mogućem učiniocu ovog teškog krivičnog dela, za koje tvrdi da je izvršeno, pre svega zato što je to normalno, ispravno, zakonito i u najboljem interesu moguće žrtve, istine i pravde", kazao je Stefanović.\n"Bez obzira o kome se radilo, tužilaštvo je dužno da pokrene istragu, a Ministarstvo unutrašnjih poslova je u potpunosti spremno i sposobno da pruži zaštitu svim učesnicima procesa, ako je potrebno i van granica naše zemlje. Uveren sam da Igor Jurić shvata koliko je važno da se u ovakvim situacijama brzo reaguje", zaključio je ministar Stefanović.\nIzvor: Blic, 31.Maj.2020, 10:33


Kreditni rejting BiH “B sa stabilnim izgledima” – Radio Feral\nKreditni rejting BiH “B sa stabilnim izgledima”\n16/03/2016 Mirza Musanovic\t0 Comments\nMeđunarodna bonitetna agencija “Standard i Purs” potvrdila je kreditni rejting BiH “B sa stabilnim izgledima”, saopšteno je iz Centralne banke BiH.\nU obrazloženju analitičara ove agencije navodi se da se očekuje da će BiH i dalje dobijati međunarodnu finansijsku podršku, čime će biti podržane finansije vlada i smanjeni pritisci na platni bilans.\nTo se, prije svega, odnosi na novi program sa Međunarodnim monetarnim fondom /MMF/ koji bi trebalo da bude zaključen u narednih nekoliko mjeseci.\nOvaj program bi omogućio i dodatna finansiranja iz EU i Svjetske banke. Stabilni izgledi zasnovani su na očekivanjima da će mogući nastavak međunarodnog kreditiranja, uz uslove za obezbjeđenje kredita, učvrstiti politiku u vezi sa reformskom agendom.\n“Uporedo sa pregovorima sa MMF-om, vlasti oba entiteta u BiH usvojile su zakone da bi pokrenule aktivnosti u okviru reformske agende, usvojene prošle godine, uključujući zakone o radu, reforme u oblasti poreza na dobit i zakone o unapređenju bankarske supervizije”, navodi se u saopštenju.\nMeđutim, uprkos mogućem aranžmanu sa MMF-om, analitičari ove agencije očekuju rizike u realizaciji. Napredak u strukturalnim reformama glavni je uslov za unapređenje poslovnog okruženja i podsticanje ekonomskog rasta.\nKao i proteklih godina, isplate po osnovu novog aranžmana sa MMF-om biće ključne u finansiranju deficita tekućeg računa BiH za ovu godinu.\nU izvještaju analitičari agencije navode da je BiH opredijeljena za očuvanje nezavisnosti Centralne banke i valutnog odbora koji zahtijeva adekvatnu pokrivenost monetarne baze deviznim rezervama.\n← Sloboda slavila na Koševu i obezbijedila plasman u polufinale KUP-a BiH\nPriliv novca u BiH iz dijaspore tri milijarde KM godišnje →\nGAŠENJE OHR-a U BiH U DVA KORAKA\n29/03/2011 Mirza Musanovic\t0\nSmrtonosni virus stigao u region


Trebaju li nam pouzdani finansijski izvještaji? - Akta.ba\n23.10.2017. 10:04 / Piše: Sanela Agačević za Akta.ba\nVeć duži period se razmatra novi Zakon o računovodstvu i reviziji u FBiH. Čitali smo nekoliko različitih nacrta, predloženih amandmana od strane poslodavaca i asocijacija računovođa i revizora, međutim, sadašnji Nacrt Zakona još uvijek sadrži određene elemente koji dugoročno ne idu u prilog konceptu finansijskog izvještavanja u FBiH.\nOčigledno je da se prilikom sačinjavanja Nacrta Zakona o računovodstvu i reviziji nije konsultovala struka. Amandmani su predloženi, međutim, i dalje ostaje pitanje koliko će država imati sluha za ovu problematiku i koliko je uopšte svjesna značaja finansijskih izvještaja u smislu korporativnog izvještavanja.\nŠta nije dobro u Nacrtu Zakona?\nPredviđena je drugačija kategorizacija pravnih lica. Uvodi se kategorija mikro preduzeća i povećava se prag kategorizacije na mikro, mala, srednja i velika, što će direktno uticati na opseg revidiranih finansijskih izvještaja.\nAktuelni Zakon o računovodstvu i reviziji\nNacrt Zakona o računovodstvu i reviziji\n(ispunjena najmanje dva od navedenih uslova)\nProsječna vrijednost poslovne imovine na kraju godine\n350.000 – 4.000.000\n700.000 – 8.000.000\n(ispunjavaju najmanje dva kriterija)\n8.000.000 – 40.000.000\nVelika (treba da premaše najmanje dva kriterija postavljena za srednja preduzeća)\n*Ova kategorija ne postoji u aktuelnom Zakonu o računovodstvu i revizji FBiH\nVelikim pravnim licima, neovisno od navedenih kriterija smatraju se banke, mikrokreditna društva, društva za osiguranje i reosiguranje, lizing društva, društva za faktoring, društva za upravljanje investicijskim fondovima, društva za upravljanje dobrovoljnim penzijskim fondovima, berze, brokersko-dilerska društva i druge finansijske organizacije, i oni su obveznici revizije finansijskih izvještaja samim svojim „statusom“.\nRevizorska komora je predložila amandmane na članove Zakona koji se tiču klasifikacije pravnih lica, u smislu smanjenja pragova za klasifikaciju na mala, srednja i velika pravna lica, što bi rezultiralo većim obuhvatom pravnih lica obveznika revizije finansijskih izvještaja. Značajan broj pravnih lica u FBiH ima do 4 miliona imovine i do 8 miliona prihoda, koji su uglavnom u privatnom vlasništvu i nemaju nikakav ili samo djelimičan nadzor nad finansijskim izvještajima, što nije dobro.\nU prilog navedenom idu podaci o broju malih, srednjih i velikih pravnih lica, dobijeni od strane Agencije FIA:\n(Podaci su iz 2014. godine)\nOčigledno je značajno učešće malih preduzeća, sa kriterijem koji se sada primjenjuje, što znači da se može očekivati da u kategoriju mikro preduzeća pređe čak oko 80%, uzimajući u obzir pomenute kriterije razvrstavanja.\nNacrt Zakona o računovodstvu i reviziji je već duži period predmet rasprava i unutar računovodstvene profesije.\nRačunovođe su posebno reagovale na nedefinisan status obrta koji ovu djelatnost obavljaju kao dodatnu ili dopunsku djelatnost, kao i predviđenu nemogućnost obavljanja ovih poslova po osnovu ugovora o djelu. Međutim, jako mala pažnja je posvećena predviđenim ograničavanjem broja finansijskih izvještaja koje može jedan certificirani računovođa da ovjeri (Nacrt Zakona predviđa 20 finansijskih izvještaja). Takođe, Nacrt Zakona je u svim verzijama obavezao pravna lica koja pružaju računovodstvene usluge da se mogu baviti isključivo tom djelatnošću, dok takvo ograničenje nije postavljeno za Društva za reviziju.\nUkoliko se usvoji ovakav Nacrt Zakona o računovodstvu i reviziji u FBiH, to će svakako uticati na sistem korporativnog finansijskog izvještavanja. Finansijski izvještaji daju uvid u osnovne, zbirno izražene elemente koji ulagačima, investitorima i drugim zainteresovanim grupama ne daju dovoljno informacija o poslovanju, što može rezultirati smanjenjem ulaganja i stranih investicija koje su i u dosadašnjem periodu bile na izuzetno niskom nivou. Takođe, revizija kao proces je uticala na ozbiljniji pristup finansijskom izvještavanju, tako da se sa ovim izmjenama u pomenutom Zakonu može očekivati više formalniji, a manje suštinski pristup pri samoj pripremi i izradi finansijskih izvještaja.\nPoenta promjena ne treba biti ograničavanje, restrikcija i onemogućavanje rada računovodstvene i revizijske struke, već davanje dovoljne širine u radu sa ciljem da finansijski izvještaji konačno prestanu biti forma, a postanu suština poslovanja pravnih lica. Jasno je da BiH nema razvijeno tržište kapitala i da su najznačajniji korisnici finansijskih izvještaja vlasnici kapitala (privatnih preduzeća – d.o.o.) i finansijske institucije. Međutim, ako se teži povećanju ulaganja i razvoju tržišta kapitala onda ovakav koncept neće dati odgovarajuće rezultate.


Upravni odbor i menadžment protiv nezakonitog djelovanja sudije | Palelive.com\nPočetna Regija Zvornik Upravni odbor i menadžment protiv nezakonitog djelovanja sudije\nZVORNIK – Menadžment kompanije „Alumina“ iz Zvornika uputio je pismo institucijama Republike Srpske u kojim ih obavještava da se novim rješenjem Osnovnog suda u Zvorniku određuje izvršenje na oko 122 miliona KM u korist fočanske firme „Pavgord“ protiv Fabrike glinice „Birač“ u stečaju i to prodajom udjela u „Alumini“ da bi se namirilo potraživanje „Pavgorda“ kao pravnog sljedbenika litvanske Ukio banke.\nRješenje o izvršenju Osnovnog suda u Zvorniku protiv „Alumine“ stiglo je na protokol „Alumine“ i „Birča“ u petak, 30. marta, nakon čega je menadžment kompanije „Alumina“ uputio pismo predsjedniku Republike Srpske, predsjedniku Vlade RSrpske, resornim ministarstvima, pravobraniocu Republike Srpske, nadležnom tužilaštvu i Upravi kriminalističke policije, obavještavajući ih o sadržaju sudskog rješenja.\nMenadžment „Alumine“ u pismu, koje je danas predstavljeno na konferenciji za novinare, navodi da je primljeno rješenje o izvršenju vrh nezakonitog djelovanja sudije Osnovnog suda u Zvorniku Jelene Todorović protiv koje je ova kompanija podnijela nekoliko krivičnih prijava za prošlogodišnju blokadu računa „Alumine“.\nU pismu se navodi da najnovijim rješenjem sudija Todorović vodi izvršni postupak protiv društva u stečaju, a u korist lica koje nije povjerilac ili imalac zaloga, iako postoji pravosnažna presuda da predmetno potraživanje ne postoji po zalozima koje ne postoje po osnovu pravosnažne presude Okružnog privrednog suda u Bijeljini.\n„Na ovaj način, a po osnovu nepostojećeg potraživanja i nepostojećeg zaloga, ‘Pavgord’ uz pomoć sudije Todorović pokušava da se naplati prodajom ‘Alumine'“, navodi se u pismu i dodaje da će ovi postupci suda u Zvorniku ući u anale pravosuđa kao najprljaviji postupci zvanične institucije.\nU pismu se naglašava da je „Alumina“ uredno obavijestila sudiju Todorović o svim ovim činjenicama, te da će, uprkos ovom najnovijem pokušaju naplate, odnosno paralelno s njim, grupa lokalnih moćnika u toku ovog mjeseca ponovo blokirati račun „Alumine“.\n„Želimo da vas unaprijed obavijestimo o ovim kontroverznim radnjama, te tražimo pomoć institucija Republike Srpske, a najprije organa krivičnog gonjenja, kako bi se konačno procesuirali organizatori i izvršioci teških krivičnih djela protiv ‘Alumine’, ‘Birča’, a time i Republike Srpske“, kaže se u pismu.\nUpravni odbor i menadžment „Alumine“ danas je, povodom najnovijeg rješenja o izvršenju zvorničkog Osnovnog suda, podržao pismo upućeno institucijama Republike Srpske, navodeći da je posljednje rješenje o izvršenju zvorničkog suda dokaz teških zloupotreba sudijskih ovlašćenja u korist kriminogene grupe, a na štetu „Birča“, „Alumine“ i Republike Srpske.\n„Očigledno ignorisanje ranije pravosnažne presude Okružnog privrednog suda u Bijeljini, o nepostojanju potraživanja i zaloga Ukio banke, kao i nemogućnost vođenja izvršenja protiv ‘Birča’ kao firme u stečaju, zvornički sud pokazuje bezobzirnost i odsutnost zakonitog postupanja u jednoj zvaničnoj instituciji“, zaključak je Upravnog odbora i menadžmenta „Alumine“.\nUpravni odbor i menadžment „Alumine“ postavlja javno pitanje svim tužilaštvima u Republici Srpskoj i BiH u kom su statusu silne istrage koje se navodno vode protiv Litvanaca i domaćih pomagača iz fabrike koji su iz „Alumine“ i „Birča“ iznijeli više od milijardu KM.\nUpravni odbor i menadžment „Alumine“ pita da li je moguće da se pravni sljedbenici istih tih Litvanaca naplaćuju na imovini „Alumine“ i „Birča“ i da li je ovo legalizacija kriminala teškog milijardu KM koju čini Osnovni sud u Zvorniku.\n„Ukoliko se pod hitno ne otklone ove kriminalne radnje i procesuiraju odgovorni, zaposleni u fabrici ‘Alumina’ i kompanije ‘Boksit’ iz Milića, kao i njihovi članovi porodica, odnosno oko 10.000 lica, preduzeće sve mjere koje stoje na raspolaganju s ciljem očuvanja svojih životnih interesa“, navodi se u zaključcima.\nIz Upravnog odbora i menadžmenta „Alumine“ ističu da je za očekivati da se zaposlenim pridruže hiljade drugih, prije svega sa područja regije Birač, koji su poslovno vezani za ova dva kambinata. „U tom slučaju, organi upravljanja i sindikati neće snositi odgovornost za štetu koja može da nastane ovim povodom“, poručuju iz Upravnog odbora i menadžmenta „Alumine“.\nRukovodstvo „Alumine“ traži od predsjednika Republike Srpske, predsjednika Vlade Srpske, ministara pravde i unutrašnjih poslova, načelnika Uprave kriminalističke policije i pravobranioca Republike Srpske hitan sastanak u fabrici „Alumina“ s ciljem otklanjanja, sankcionisanja i javne osude svih nečasnih radnji i samovolje pojedinaca u Zvorniku.\nZaključci su doneseni danas na sastanku Upravnog odbora i menadžmenta kompanije „Alumina“, kojem su prisustvovali predsjednik kompanije „Boksit“ predstavnici Sindikata i stečajni upravnik fabrike glinice „Birač“.\nPrethodni članakZatražen odlazak menadžmenta Doma zdravlja\nNaredni članakDonesene odluke sa ciljem razvoja turizma


РУСИЈА КЉУЧА: Сви чекају 2. фебруар\nNakon masovnih antirežimskih prostesta od Kamčatke do Baltika prethodnog vikenda, obe strane u Rusiji sabiraju koristi i štetu.\nSada se sa nestrpljenjem čeka odluka suda o Alekseju Navaljnom, a njegove pristalice najavljuju nove proteste pre te odluke.\nKako javljaju ruski mediji, protesti su održani u čak 125 gradova, uhapšeno je oko 37.00 ljudi, među kojima i 49 novinara, a kako javljaju nevladine organizacje, privođenja još traju, prenosi Jutarnji list.\nVlasti i organizatori uveliko se razilaze u procenama o broju učesnika protesta – od 200 i više hiljada, kako kažu u štabu Navaljnog, do manje od 40.000, kako tvrdi vlast.\nNo, kako bilo, subotnji protest mogao bi da bude tek početak jednog daljeg procesa bunta protiv režima Vladimira Putina s neizvesnim krajem.\nAndrej Morev iz opozicione demokratske vanparlamentarne stranke Jabloko smatra da trenutno vlada pat-pozicija: vlast razmišlja kako zaustaviti proteste i umanjiti štetu, a „građansko društvo vida rane i razmišlja o sledećem potezu“.\nNaime, saradnici Alekseja Navaljnog, Leonid Volkov i Ivan Ždanov, putem društvenih mreža i Jutjuba, jer državi mediji za njih su još nedostupni, za sledeći vikend najavljuju nove proteste.\nIako režimski mediji nastoje da umanje značaj protesta, iz Kremlja su ipak komentarisali subotnji bunt.\n„Na nezakonite i neodobrene proteste izašao je mali broj ljudi, ali zato puno ljudi glasa za Putina“, izjavio je portparol Kremlja Dmitrij Peskov, naglasivši da „kada se uporedi broj buntovnika sa brojem onih koji su glasali za ustavne promene na referendumu, onda se vidi koliko je malo ljudi izašlo na ulice“.\nPodsetimo, ustavnim promenama je Vladimiru Putinu omogućeno da se, nakon četiri mandata, još najmanje dva puta kandiduje na predsedničkim izborima, što bi, ako iskoristi tu mogućnost, značilo da na vlasti može biti sve do 2036. godine.\nPeskov je optužio SAD da se „indirektno meša u unutrašnje poslove Rusije te pruža podršku onima koji krše zakone Rusije i podržava neodobrene proteste“.\nNaime, rekao je kako je ambasada SAD u Moskvi prethodni dan objavila „tajmlajn“ protesta. Iz ambasade su, pak, odgovorili da je to uobičajena praksa upozorenja svojim građanima da izbegavaju mesta protesta te da se paze, navodi se u tekstu Jutarnjeg lista.\n„Građani prešli barijeru“\nNo, sekretar Generalnog veća Putinove vladajuće Ujedinjene Rusije Andrej Turčak optužio je „mašineriju Zapada za pokušaj destabilizacije i rušenja Rusije“ te pozvao Ruse da se kao nikada dosad okupe oko „našeg predsednika koji je spasio zemlju i uspjšno je vodi u uslovima mirnog vetra“.\nIpak, čini se da su protesti ipak uznemirili Kremlj jer, kako kažu mnogi ruski politikolozi, teško je predvideti kako će se stvari razvijati.\nUvereni su da protesti nisu bili za „jednokratnu upotrebu“ te da su građani prešli barijeru straha od brutalnosti policije i mogućih hapšenja jer uprkos tome što prokremaljski mediji tvrde da su organizatori protesta zloupotrebili maloletnike (stotinak privedenih srednjoškolaca) pa se govori o „buntu Tiktok generacije“ ali, politikolog Ilija Geraščenkov u moskovskom listu Komersant kaže kako je vidljivo da su okosnicu protesta predstavljali ipak zreli ljudi od 35 do 45 godina.\nPolitikolog Mihail Vinogradov, pak, u Komersantu rasuđuje da bi se mogao ponoviti beloruski ili habarovski scenario, prema kojemu protesti mogu biti dugi i stalni, ali bez pravog učinka.\nVinogradov smatra da do velikih promena u Rusiji može doći samo ako dođe do raskola u političkoj eliti, a to zasad, prema njegovom mišljenju, nije na vidiku.\nSvi čekaju drugi februar\nSvi sada čekaju šta će biti 2. februara, kada Simonovski sud u Moskvi odlučuje o tome hoće li uslovnu kaznu Navaljnom od tri i po godine pretvoriti u zatvorsku te hoće li se, kako pišu i neki ruski mediji, protiv njega podići još neke kaznene prijave koje bi ga na duže mogle smestiti iza rešetaka i onemogućiti mu bilo kakvo političko delovanje, piše Jutarnji.\nMnogi smatraju da će se Kremlj izbaviti od Navaljnog najmanje do sledećih predsedničkih izbora 2024. godine.\nI dok vlast optužuje Zapad da stoji iza protesta, iz Brisela dolaze najave o uvođenju novih ekonomskih sankcija protiv Rusije i nekih njenih političkih zvaničnika.\nEU traži puštanje na slobodu Navaljnog i osuđuje brutalnost policije, a Manfred Veber, šef Evropskih pučana, kaže kako treba sa reči preći na dela te „udariti Putinov režim gde ga naviše boli – po novcu“.\nKo je izvor ovog članka?


IRU- Karantenske mjere u Njemačkoj, 8. juni – Vanjskotrgovinska komora BiH\nIRU- Karantenske mjere u Njemačkoj, 8. juni\nVanjskotrgovinska/Spoljnotrgovinska komora Bosne i Hercegovine obavještena je od IRU-a da je Savezno uduženje prijevoznika autobusa Njemačke u pojašnjenju o karantenskim mjerama u Njemačkoj navelo da sve osobe koje ulaze u Njemačku iz trećih zemalja (zemalja izvan EU-a) moraju dvije sedmice da budu u karanteni.\nOsobe koje putuju sa Islanda, Lihtenštajna, Norveške, Švicarske i Velike Britanije, kako se navodi u obrazloženju, izuzete su od ovog zahtjeva, kao i osobe koje putuju iz zemalja EU. Takođe, osobe koje putuju iz ovih zemalja mogle bi biti upućene u karantenu ako je u posljednjih sedam dana broj novih infekcija u dotičnoj zemlji iznosio više od 50 na 100.000 stanovnika (detaljni brojevi mogu se naći na web stranici Robert-Kochu -Institut).\nKarantenski zahtjev ne odnosi se na osobe koje u Njemačku ulaze iz treće zemlje sa stopom zaraze koja je već određena kao niska. Lista ovih zemalja bit će objavljena na web stranici Robert-Koch-Instituta.\nZainteresovanim za putovanje u SR Njemačku, kako se navodi u obavjesti, predlaže se da pogledaju web stranicu njemačke savezne države u koju putuju, u kojoj imaju prebivalište ili u kojoj namjeravaju boraviti, radi više detalja jer se pravila mogu razlikovati od države do države. Više informacija dostupno je ovdje.


VojvodinaCafe - Sve Betovenove simfonije u jednom danu u Novom Sadu\nVest objavljena: 15.06.2022 13:08\nKako je najavljeno, u okviru "Betoven maratona", jednog od najznačajnijih projekata Novi Sad - Evropska prestonica kulture, u okviru programskog luka "Tvrđava mira", Beogradska i Dortmundska filharmonija će uz jednog dirigenta Felca tokom istog dana naizmenično izvesti osam Betovenovih simfonija u Gradskoj koncertnoj dvorani, uz ulaznice za posetioce.\nNajpre će Dortmundska filharmonija izvesti od 10 časova Simfonije broj 1 i 2, potom Beogradska filharmonija od 12:30 časova Simfonije broj 3 i 4, slede Dortmunđani od 15 časova sa Simfonijama broj 5 i 6 i naposletku Beograđani sa Simfonijama 7 i 8 od 17:30 časova.\nIste večeri od 20:22 časa više od 200 muzičara iz Beograda i Dortmunda, među kojima će za tu priliku biti i hor Slovačke filharmonije, izvešće poslednju Devetu simfoniju i čuvenu "Odu radosti" besplatno za Novosađane na Petrovaradinskoj tvrđavi.\nFelc je podsetio da je na "Betoven maratonu" rađeno četiri godine, da je prvi pokušaj njegovog održavanja 2020. godine u Beogradu morao biti odložen usled pandemije kovida19, i da je sada stvarno srećan na drugoj šansi da najpre u Dortmundu 19. juna a potom i 26. juna u Novom Sadu svira jedan ovako veliki projekat. "Beogradska filharmonija ima dugu istoriju sa Betovenom.\nNajbolji dirigenti su dirigovali u Beogradu u Kolarcu sve simfonije.\nOrkestar svira Betovena stvarno super, moram da kažem", naglasio je dirigent Beogradske filharmonije.\n"Imamo velik spektar Betovena, on nije samo jedan kompozitor.On je čovek sa srcem. Pisao je muziku za nas, za vas, za celi svet", rekao je Felc.


Porošenko: Ukrajini prijeti totalni rat sa Rusijom - Novagaszeta.rs\nPorošenko: Ukrajini prijeti totalni rat sa Rusijom\n2018-11-28 2018-11-28 Novagazeta\tComment(0)\nOn je naveo da njegovoj zemlji preti „totalni rat“ s Moskvom. „Broj tenkova u bazama duž granice je utrostručen. Broj vojnih jedinica raspoređenih duž grnaice je drastično povećan“, rekao je sinoć Porošenko na televiziji, ne precizirajući pritom u kom periodu je do toga došlo.\nOn je takođe, pozivajući se na obaveštajne podatke, naveo da je povećan broj ruskih ratnih brodova u Azovskom moru kao i da je ruska vojska pojačala prisustvo na Krimu.\nPrema njegovim rečima, od 2014. se na Krimu „utrostručio broj vojnika, upetostručio broj oklopnih vozila i skoro udesetostručila količina artiljerije“. „Ne želim da neko pomisli da su ovo dečje igre. Ukrajina se suočava s pretnjom totalnog rata protiv Rusije“, naveo je on.\n„Iste noći sam zahtevao razgovor s ruskim predsednikom Putinom. Nisam dobio odgovor. Zato sam morao da od (nemačke kancelarke) Angele Merkel zatražim da razgovara s Putinom o incidentu“, naveo je ukrajinski predsednik. Portparol Kremlja Dmitrij Peskov je rekao da „nije bilo telefonskog kontakta dva predsednika“.\nZbog incidenta na moru i zaplene tri broda s 24 člana posade Ukrajina i Rusija se nalaze u najžešće, sukobu tokom više godina, a Ukrajina je proglasila jednomesečno ratno stanje u pograničnim oblastima. Rusija će pojačati odbranu na Krimu raspoređivanjem više protiv avionskih raketnih sistema, izjavio je viši zvaničnik ruskog Ministarstva odbrane pukovnik Vadim Astafjev.\nOn je rekao da će Rusija na Krimu, na već postojeća tri, dodati još jedan S-400 sistem, prenosi AP. Ta njegova izjava usledila je tri dana nakon što je došlo do sukoba u Kerčkom moreuzu, kada je ruska granična straža oduzela tri ukrajinska broda i zarobila posadu. Dok Ukrajina trvrdi da su se brodovi ponašali u skladu sa međunarodnim pravilima, Rusija navodi da Ukrajina nije tražila dozvolu za prolaz.\nTagged rat, Rusija, Ukrajina\nSrbija rađa neke nove Tesle


Android aplikacija "B92" proglašena za najbolju i osvojila 8.000 evra\nAndroid aplikacija “B92” proglašena za najbolju i osvojila 8.000 evra – Personal magazin\nAndroid aplikacija “B92” proglašena za najbolju i osvojila 8.000 evra\n„B92” i „TV Vodič” su proglašene za najbolje aplikacije u okviru „Vip Android izazova 2.0“, jedinstvenog konkursa za razvoj lokalno primenljivih aplikacija za mobilne uređaje. Odluka je doneta na osnovu…\n„B92” i „TV Vodič” su proglašene za najbolje aplikacije u okviru „Vip Android izazova 2.0“, jedinstvenog konkursa za razvoj lokalno primenljivih aplikacija za mobilne uređaje. Odluka je doneta na osnovu glasanja u kome je učestvovalo 1436 Vipovih korisnika Android telefona i programera.\nAndroid aplikacija „B92“ je sa 139 glasova osvojila Nagradu korisnika u iznosu od 8.000 evra. Ova aplikacija na Android telefone donosi aktuelne sadržaje veb sajta B92, a njeni autori su: Ivan Jelić, Miša Peić, Branislav Ćuk, Ivan Dimitrijević, Goran Nešković i Miloš Radulović.\nPretražite Android Market po "b92" ili skenirajte QR kod\nZahvaljujući glasovima 15 domaćih programera, aplikacija ,,TV Vodič’’ autora Aleksandra Ilića i Marka Mitića osvojila je nagradu od 2.000 evra. Aplikacija omogućava praćenje domaćih TV programa, kreiranje liste omiljenih televizija, pretraživanje emisija po imenima i žanrovima.\n„Drago nam je zbog velikog broja glasača, jer to pokazuje da su korisnici u Srbiji prepoznali značaj lokalno primenljivih Android aplikacija i uverili se da one mogu da im učine život lakšim, efikasnijim i zabavnijim. Veliko interesovanje za naše konkurse i domaće aplikacije potvrđuje da je Android zajednica u Srbiji snažna i da raste iz dana u dan. Vip će nastaviti da je podržava i u budućnosti“, kaže Petra Štangl, član UO Vip mobile.\nTokom prve faze konkursa „Vip Android izazov 2.0”, stručni žiri je već nagradio 12 od ukupno 68 aplikacija koje su ispunile uslove konkursa. Aplikacije su nagrađene u četiri kategorije od kojih je svaka nosila po dve novčane nagrade u iznosu od 2.000 evra i 500 evra, kao i HTC Desire smart telefon. Ukupan nagradni fond „Vip Android izazova 2.0” iznosi 22.000 evra.\n132 domaće aplikacije iz oba Android konkursa na raspolaganju su za besplatno preuzimanje sa Android Marketa, gde se trenutno nalazi više od 100.000 korisnih aplikacija. Više informacija o konkursu i pobedničkim aplikacijama/programerima dostupno je na veb stranici http://android.vipmobile.rs.\nAndroid aplikacija “B92” proglašena za najbolju i osvojila 8.000 evra was last modified: October 20th, 2010 by Redakcija\nAndroid aplikacijaAndroid MarketB92HTC DesirePetra ŠtanglTV VodičVip Android izazov 2.0VIP mobile\nUhapšeno više stranaca zbog neovlašćenog organizovanja online kockanja u Srbiji\nIntel investira nekoliko milijardi dolara u 22nm proizvodni proces


Putin poziva na formiranje nezavisne komisije o dopingu - Nova Borba\nPutin poziva na formiranje nezavisne komisije o dopingu\nNastup ruskih sportista na Olimpijskim igrama u Riju doveden je u pitanje nakon odluke Suda za arbitražu u Lozani da potvrdi suspenziju atletičara\nRuski predsednik Vladimir Putin poručio je da u sportu nema mesta dopingu. S tim u vezi, pozvao je na formiranje nezavisne komisije, uz ucešće domaćih i stranih eksperata, za rešavanje problema nastalih nakon suspenzije ruskih atletičara.\nNastup ruskih sportista na Olimpijskim igrama u Riju doveden je u pitanje nakon odluke Suda za arbitražu u Lozani da potvrdi suspenziju atletičara zbog navodnog sistemskog dopinga, uz znanje države.\n"Zvanična pozicija ruskih vlasti i Vlade i predsednika i svih nas je da u ovom sportu nema i ne može biti mesta nikakvom dopingu. Sport treba da bude čist, a zdravlje sportista treba da bude dobro zaštićeno", rekao je Putin.\nPrema njegovim rečima, za to je potrebna tesna saradnja sa Disciplinskom komisijom Međunarodnog olimpijskom komiteta, Svetskom antidoping agencijom, kao i Međunarodnim sportskim federacijama za olimpijske i neolimpijske sporta.


Gruško: Rusija želi da pretvori vojni scenario u politicki\nTanjug 18. decembra 2021. 20:27\nMOSKVA – Zamenik ministra spoljnih poslova Rusije Aleksandar Gruško, izjavio je večeras da predlozi Moskve o bezbednosnim garancijama, upućeni Sjedinjenim Američkim Državama, predstavljaju pokušaj da se potencijalni vojni scenario pretvori u politički proces.\n„Došli smo do trenutka istine u našim odnosima sa NATO kad moramo da napravimo principijelan izbor. Mi smo taj izbor napravili“, rekao je Gruško, koji je uveren da NATO neće izbegavati razgovore, prenosi TAS S.\nGruško je za Solovjev jutjub kanal kazao da je Moskva spremna za razgovore kako bi se „vojni ili vojno-tehnički scenario konfrontacije“ pretvorio u „politički proces koji će zaista ojačati vojnu bezbednost“.\nAli, ako NATO odbije ruske predloge, Rusija će se angažovati na stvaranju kontrapretnji, rekao je on i dodao da će onda biti prekasno da se Moskva pita zašto je donela takve odluke i razmestila svoje oružane sisteme.\nRusija je saopštila ranije da želi pravno obavezujuće garancije SAD i NATO da će Alijansa odustati od bilo kakve vojne aktivnosti u istočnoj Evropi i Ukrajini.\nKina optužila lidere SAD i Japan za napade na završenom…\nAvioni iz Australije dostavljaju pomoć na Tongu


POSLE GODINU DANA Opozicioni političar na RTS-u – Otvoreno\nPočetnaVestiPOSLE GODINU DANA Opozicioni političar na RTS-u\npetak, 18. decembra 2020 : 10:41\nPOSLE GODINU DANA Opozicioni političar na RTS-u\nOno što su mnogi priželjkivali već osam godina i ono što bi trebalo da se događa barem više puta nedeljno, večeras se dogodilo na RTS-u. Javni servis je konačno u studiju ugostio neke od pripadnika opozicije, koji su sa predstavnicima vladajućih stranaka debatovali u emisiji “Reč na reč”. Iako to nije izgledalo onako kako bi zasita trebalo, u odnosu na neka ranija vremena vidi se kakav-takav pomak.\nMiroslav Aleksić, Printscreen\nMiroslav Aleksić, potpredsednik Narodne stranke, bio je prvi opozicioni političar na RTS-u posle godinu dana, računajući naravno opoziciju koja je bojkotovala izbore. Podsetimo, poslednjem je to pošlo za rukom lideru ove stranke Vuku Jeremiću, u decembru prošle godine, a koliko je narod željan da čuje drugačije mišljenje od Aleksandra Vučića, govori podatak da je to Jeremićevo gostovanje bilo najgledanija emisija Javnog servisa.\nGosti u večerašnjoj emisji bili su Sandra Božić (SNS), Slavica Đukić Dejanović (SPS), Radovan Tvrdišić (SPAS), Aleksandar Šešelj (SRS), Aris Movsesijan (Nova stranka) i Miroslav Aleksić (Narodna stranka).\nDiskutovalo se o koronavirusu, o merama Vlade i Kriznog štaba, stanju u zdravstvu i nabavci vakcina.\nSvaki od gostiju imao je 30 sekundi da obrazloži svoje izlaganje kada dobije reč, a zanimljivo je to da je predstavnica SNS uvek dobijala reč kako bi odgovorila Aleksiću na iznete stavove, koji ranije nisu mogli da se čuju na RTS.\n– Srbija je mnogo bolje mogla da se nosi sa ovim virusom. Vlast je odmah na početku podelila Srbiju i u Krizni štab je izabrala podobne lekare. Zašto se dešava da je Srbija u nekim delovima bila prva po broju zaraženih na milion stanovnika u svetu – rekao je Aleksić.\nNa reči Božić da se Aleksić bavi politikanstvom, potpredsednik Narodne stranke je odgovorio:\n– Ne radi se ni o kakvom politikantstvu, nego o istini. Istina je da svi pacijenti koji čekaju na pregled video koliko je zdravstveni sistem pukao. Stariji od 90 godina čekaju ogrnuti ćebadima. Hitna pomoć prevozi kovid pacijente, ispaštaju oni koji treba recimo da idu na dijalizu. Sve je razoreno što se tiče zdravstvenog sistema u Srbiji.\nSandra Božić, Printscreen\nOn je dodao da je tokom pandemije koronavirusa u Srbiji bez posla ostalo oko 200.000 ljudi, da građani imaju poverenja u lekare koji su heroji, ali ne mogu da imaju poverenja u one koji vode državu.\n– Lončar je u januaru najavio da ćemo mi praviti vakcinu, Vučić je potom govorio da ćemo do kraja dobiti 1,8 miliona vakcina, potom milion. Mi ni sada ne znamo šta će biti i da li ćemo uskoro dobiti vakcine – kazao je Aleksić.\nNa reči predsavnice SNS da je prethodna vlast kriva za stanje u zdravstvu i u bolnicama, Aleksić je kazao:\n– Navikli ste lažete i to konstatnto, prenoseći izajve iz režimskih tabloida. Zašto ranije nije urađeno, treba da pitate gospođu Đukić Dejanović koja stoji pored vas, već osam godina ste na vlasti. No, važnija vam je bila korupcija od onoga što treba da se uradi.\nUčesnici debate “Reć na reč”\nBožić je optužila Aleksića da ga je Đilas poslao da iznosi stavove u emsiji, iako je on potpredsednik Narodne stranke, a ne Stranke slobode i pravde kojoj Đilas pripada.\nGovorila je o tajkunima, o ukradenih 619 miliona evra i optuživala prethodnu vlast da je uglavnom za sve kriva, iako ti ljudi već osam i po godina ne upravljaju državom.\nBilo kako bilo, utisak večeri je konačno pojavljivaje opozicionog političara na RTS-u, a nadajmo se da će televizija koju svi plaćamo nastaviti sa ovakvom praksom i da neće više vladati klasično jednoumlje, već da će programi, ako ništa drugo, imati barem primese normalnosti kao što se to dogodilo večeras.


Indeksi američkih i evropskih berzi potonuli - Nova ekonomija\nIndeksi američkih i evropskih berzi p...\nIndeksi američkih i evropskih berzi potonuli\nIndeksi američkih i evropskih berzi su potonuli zbog političke krize u Italiji koja izaziva strah od moguće nestabilnosti u evrozoni.\nU Evropi je nemački indeks DAX pao 1,5 odsto, dok su francuski CAC 40 i britanski FTSE 100 završili 1,3 odsto u crvenom. Među najvećim gubitnicima su evropske banke, nemačka Dojče banka pala je 6,5 odsto, a španska Santander banka 9,7 odsto.\nEvro je potonuo na najniži nivo u odnosu na dolar od jula, sa 1,1669 na 1,1531 dolar.\nŠpanski IBEX potonuo je 2,5 odsto, pošto se Španija takođe suočava s političkom krizom. Parlament Španije glasaće o poverenju vladi Marijana Rahoja posle sudske presude u korupcionaškoj aferi kojom je 29 biznismena i bivših zvaničnika vladajuće Narodne stranke osudjeno na ukupno 351 godinu zatvora.\nItalija gubi ogroman novac zbog antiruskih sank...


U Bosnu i Hercegovinu stigla pomoć iz Ujedinjenih Arapskih Emirata | Dnevnik.ba\nNajveći glazbeni servis na svijetu stigao u BiH\nBilićev WBA remizirao s Fulhamom\nlider domovinskog pokreta\nZamjenica predsjedavajućeg Vijeća ministara i ministrica vanjskih poslova Bosne i Hercegovine Bisera Turković danas je s delegacijom Tima za krizne situacije MVP-a BiH na Međunarodnom aerodromu Sarajevo dočekala avion koji je dopremio značajnu humanitarnu pomoć iz Ujedinjenih Arapskih Emirata.\nRiječ je o pomoći koju BiH poklanja šeika Hind bint Maktoum bin Juma Al Maktoum, supruga premijera Ujedinjenih Arapskih Emirata šeika Mohammeda bin Rashida Al Maktouma, priopćeno je iz Ministarstva vanjskih poslova BiH.\nMinistrica Turković se zahvalila narodu Ujedinjenih Arapskih Emirata i vladarskoj porodici Dubaija za pružanje podrške i pomoći BiH u trenucima kada je i njihova država opterećena posljedicama globalne pandemije. Napomenula je da se predsjedavajući Predsjedništva BiH Šefik Džaferović nedavno obratio lideru Emirata sa zahtjevom za podršku u borbi protiv koronavirusa.\nVrijedna privatna humanitarna pomoć UAE, koja će biti od velike koristi građanima i zdravstvenom sustavu u BiH, sastoji se od 40 respiratora, 100.000 testova na koronavirus, 25.000 odjevnih kompleta za zaštitu, 150.000 pari rukavica, 150.000 maski tipa M95, 150.000 jednokratnih kirurških maski, 150.000 jednokratnih zaštitnih maski, 50.000 vizira i 20.000 zaštitnih naočala.


Triumvirate > Uslovi\nInternet sajt i svi tekstovi, logotipi, grafika, slike, audio materijal i ostali materijal na ovom internet sajtu (u daljem tekstu: Sadržaj), jesu autorsko pravo ili vlasništvo Triumvirate CD Shop ili su na internet sajt postavljeni uz dozvolu vlasnika ili ovlašćenog nosioca prava. Korišćenje Sadržaja, osim na način opisan u ovim uslovima korišćenja, bez pisane dozvole vlasnika Sadržaja je strogo zabranjeno. Triumvirate CD Shop će zaštiti svoja autorska prava, svoja prava intelektualne svojine i ostala srodna prava, kao i druga prava, u najvećoj meri dozvoljenoj zakonom, uključujući i krivično gonjenje.\nSadržaj internet sajta može sadržati netačne podatke ili štamparske greške. Promene na internet sajtu se mogu napraviti periodično u bilo kom trenutku i bez obaveštenja. Međutim, Triumvirate CD Shop se ne obavezuje da redovno ažurira informacije sadržane na ovom internet sajtu. Takođe, Triumvirate CD Shop ne garantuje da će internet sajt funkcionisati bez prekida ili grešaka, da će nedostaci biti blagovremeno ispravljani ili da je internet sajt kompatibilan sa vašim hardverom ili softverom. Informacije date na ovom internet sajtu ne treba tumačiti kao savete za donošenje odluka bilo koje vrste. Treba da se posavetujete sa odgovarajućim stručnjakom ako vam je potreban specifičan savet prilagođen vašoj situaciji.\nInternet sajt koristite na sopstveni rizik. Triumvirate CD Shop nije odgovoran za materijalnu ili nematerijalnu štetu, direktnu ili indirektnu koja nastane iz korišćenja ili je u nekoj vezi sa korišćenjem internet sajta ili njegovog Sadržaja.\nInternet sajt može sadržati linkove drugih internet sajtova čiji vlasnik ili korisnik nije Triumvirate CD Shop. Takvi linkovi su obezbeđeni isključivo da bi vama pružili što više informacija. Triumvirate CD Shop ne kontroliše i nije odgovoran za rad, sadržaj, politiku privatnosti ili bezbednost ovih sajtova. Triumvirate CD Shop ne kontroliše sadržaj ili proizvode ili usluge dostupne na ovim internet sajtovima. Ako uspostavite vezu sa takvim internet sajtovima preko linka na našem internet sajtu, to činite na sopstveni rizik i bez saglasnosti Triumvirate CD Shop.\nTriumvirate CD Shop može u svakom trenutku izmeniti ove uslove korišćenja tako što će ažurirati ovaj tekst. Vi ćete automatski biti obavezani novim uslovima korišćenja sadržanim u izmenama, te bi iz tog razloga trebalo da periodično posetite ovu stranicu radi upoznavanja sa trenutno važećim uslovima korišćenja.


srbijasport.net - Vesti - Fudbal - Rastavac preuzeo komandu\nNedelja, 01.08.2021 12:22\n13.01.2017 Vojkan Andrejić\nRadnički je danas i zvanično počeo pripreme za drugi deo sezone. Šef stručnog štaba Milan Rastavac, u pratnji svojih saradnika, najpre je pozdravio fudbalere u svlačionici, poželeo im da budu dobrog zdravlja i raspoloženja, a onda im predočio obaveze koje ih očekuju u periodu do nastavka prvenstva.\nNakon kraćeg sastanka, održan je i trening na pomoćnom terenu Čaira. Prvi put trenerku Radničkog obukli su novopridošli igrači Riota Noma i Anid Travančić, a trenirala je i nekolicina novajlija, koji su u klubu na probi i sa kojima su pregovori u toku. Očekuje se da za dan-dva u Niš stigne i Stefan Ilić iz Crvene zvezde, sa kojim je takođe dogovoren dolazak na Čair.\nPvom treningu pod komandom šefa struke Milana Rastavca prisustvovale su i brojne novinarske ekipe, koje je Rastavac upoznao sa planom rada i ciljevima kojima će Radnički težiti:\nUvodni deo je, kao što znate, bio posvećen medicinskim pregledima i psiho-motoričkim testiranjima, a sada se okrećemo fudbalu, odnosno radu sa loptom i bez nje. Znate da prvi deo sezone nismo okončali onako kako smo želeli, definitivno nam je bila potrebna neka nova energija i verujem da ćemo, dolaskom novog rukovodstva sa predsednikom Tončevim na čelu, biti sposobni da naše ambicije i podignemo i da ćemo biti sposobni da ih ostvarimo. Što se priprema tiče, jedan deo ćemo sprovesti u Nišu, a ja sam dobio uveravanja od uprave da su obezbeđena sredstva da onaj najvažniji deo obavimo u daleko boljim uslovima od ovih koje imamo ovde. Dakle, 22. januara ćemo otići na neku drugu destinaciju, a da li će to biti Antalija ili Ohrid, zavisi od nekoliko faktora. Pre svih, od bezbedonosnih, ali i od toga kakve ćemo klimatske uslove imati. A veoma je bitno i to što ćemo, verujem, prvi put od kako sam ja ovde biti u prilici da se poprilično kompletiramo pre nego odemo na taj glavni deo priprema i da nam ta polazna osnova bude na mnogo višem nivou – rekao je Rastavac u svom uvodnom izlaganju.\nTrener niškog superligaša potom je zamoljen da iznese malo više detalja o aktivnostima kluba u prelaznom roku, odnosno o tome koje pozicije u timu vidi kao trenutno najdeficitarnije:\nZnate već da smo doveli Japanca Nomu i Travančića iz Novog Pazara, a očekujemo da nam se priključi i Ilić iz Crvene zvezde i sa njima smo znatno pojačali konkurenciju u timu. Sigurno ćemo dovesti bar još dvojicu-trojicu igrača, pre svega na pozicijama štopera i levog beka. Sa nekolicinom se razgovara, neki su tu na probi, ali neuputno je sada iznositi imena dok se posao ne završi – najavio je Rastavac još nekoliko potpisa u narednim danima.\nBez obzira na velike finansijske probleme sa kojima se suočilo, novo rukovodstvo nije promenilo krajnji cilj koje je prethodno postavilo, a to je izlazak Radničkog na međunarodnu scenu. Novinari su trenera Radničkog upitali koliko su takva očekivanja realna već u ovoj sezoni, u situaciji kada niški tim zauzima osmo mesto na tabeli, te da li bi, u tom smislu, eventualna suspenzija Partizana iz evropskih takmičenja podigla šanse Nišlija:\nRadnički prvo treba da formira tim sposoban da napadne takav cilj i da kreira igru koja bi mu to omogućila. Mi sigurno nećemo graditi svoje ambicije na tuđoj nevolji, a Partizanu želimo da se izbori sa svojim problemima i bude u situaciji da se takmiči. A da li ćemo mi dospeti u šansu da se borimo za mesto u Evropi, to, ponavljam i napominjem, zavisi pre svega od nas samih. Dakle, treba iće korak po korak i to ovim redosledom: prvo da na pravi način iznesemo prelazni rok, zatim pripreme i da onda formiramo igru koja bi nam omogućila da se takmičimo na onaj način na koji to želimo. A tek onda ćemo videti da li smo dovoljno dobri da realizujemo te visoke ciljeve o kojima svakako vredi razmišljati – zaokružio je Rastavac svoju priču, a onda se priključio svom stručnom štabu i priveo trening kraju.\nDrugi deo sezone, podsetimo, počeće 18. februara, a Radnički će u 22. kolu gostovati ekipi Mladosti iz Lučana.


UDAR NA FEJSBUK I INSTAGRAM PRODAVCE Prodaja preko društvenih mreža pod lupom INSPEKTORA, a posebno OVA ROBA\n14. decembar 2017. 09:31:00\tPročitano 2875 puta\nDržava uveliko priprema sistemsko rešenje, a kako ukazuje Ivan Bošnjak, državni sekretar, ministarstva državne uprave i lokalne samouprave, da bi imala virtuelni nadzor nad pojavom koja je naročito uzela maha u nelegalnoj prodaji akciznom robom preko društvenih mreža.\n- E-trgovina je za savremene zemlje svakodnevnica, kod nas je u povoju, ali je to nije sprečilo da postane polje za sivu ekonomiju jer poslednje procene kažu da je nedozvoljena internet trgovina po svom obimu prevazišla obim sive ekonomije na pijacama. Ministarstvo trgovine, turizma i telekomunikacija nastoji da informisanjem i edukacijom građana, odnosno potrošača da ukaže na sve zamke i prava potrošača na internetu. Takođe razvili su i e – Trustmark sertifikaciju - e-trgovac, odnosno njegova stranica obeležena je ovim znakom poverenja, kao garant sigurne i bezbedne trgovine i leganog i sigurnog e-trgovca - ističe Bošnjak.\nTržišna inspekcija kontroliše prodaju preko društvenih mreža\nOni koji obavljaju prodaju preko društvenih mreža, moraju da imaju u vidu da tržišna inspekcija kontroliše nedozvoljeno obavljanje delatnosti od onih koji se oglašavanju na Fejsbuku i Internetu uopšte.\n- Posebno se obrađuje deo nelegalnog prometa duvana, duvanskih proizvoda, zaštite prava intelektualne svojine, kao i neregistrovano obavljanje i oglašavanje raznih agencijskih i zanatskih usluga. Najčešće se zabranjuje oglašavanje neregistrovane delatnosti i na taj način se sprečava dalja nelegalna prodaja putem interneta. Ove kontrole se najčešće obavljaju samostalno ili u koordiniranim akcijama sa MUP. Prema informacijam koje imam, u planu je izrada plana kontrola u delu suzbijanja nelegalnog prometa putem interneta dijatetskih suplementa - naglašava Ivan Bošnjak.\nInače, u Srbiji postoji 40 različitih inspekcija, a prosečna starost inspektora je 54 godine, pa je kako kaže, nužno razmišljati o tome ko će ubuduće da radi u inspekcijskim službama.\n- Ono na čemu se radi i što je jedna od ključnih stvari jeste i tehničko-tehnološka opremljenost inspekcije. Poslanici uskoro treba da glasaju o novčanoj stimulaciji od 20 odsto za sve inspektore koji rade na terenu - naglašava Bošnjak.\nI realan i virtuelan problem\nA da je siva zona i realna i virtuelna ozbiljan problem ukazali su i u Američkoj privrednoj komori.\n- Siva ekonomija je u zamahu, a koliko je uzela maha, najbolje pokazuje koliko je učešća gotovine u plaćanjima. Izazovi sive ekonomije su pred nama, i oni se sve više sele iz realnog u virtualni svet - ističe Zoran Petrović, predsednik Upravnog odbora Američke privredne komore.\nViše iz ove kategorije « I u Srbiji POVLAČE mleko za odojčad iz predostrožnosti Srbija će morati da DOZVOLI promet GMO, ali postoji jedan način da se on i pored toga IZBEGNE »


Uspješno realizovana Inicijativa EKO BiH projekta: Predstavnički dom FBiH usvojio Prijedlog Zakona o zaštiti okoliša\n“OKOLIŠ JE ZAKON”- potpiši i ti!\nInicijativa za usvajanje Prijedloga Zakona o zaštiti okoliša Federacije Bosne i Hercegovine pokrenuta je u sklopu Eko BiH projekta koji finansira Evropska unija, a implementiraju Udruženje “Resursni Aarhus centar u BiH,” (AC Sarajevo), Centar za životnu sredinu (CZZS) i Centar za ekologiju i energiju (CEE).\nInicijativa se sastojala od prikupljanja potpisa građana u Sarajevu, Zenici, Kaknju, Tuzli, Jablanici i Mostaru, tokom mjeseca septembra. Dnevne akcije u trajanju do tri sata u svakom gradu, svojim potpisom pružilo je podršku više od 1000 građana i poručilo da je bolja zaštita okoliša prijeko potrebna. Ubrzo nakon pokretanja Inicijative, na prijedlog predsjednice Odbora za prostorno uređenje, stambeno-komunalnu politiku, ekologiju i turizam, Predstavničkog doma Parlamenta FBiH zakazan je sastanak sa predstavnicima Parlamenta FBiH, u ponedjeljak, 23.09.2019., kada je i zvanično završena kampanja Inicijative sa dostavljenim potpisima Parlamentu FBiH. Također, istog dana predstavnici AC Sarajevo, CZZS i CEE su bili na sastanaku koji je organizovalo Federalno ministarstvo za okoliš i turizam (FMOiT), na istu temu: usvajanje Prijedloga Zakona o zaštiti okoliša FBiH.\nTokom sastanaka sa predstavnicima Parlamenta BiH i predstavnicima FMOiT-a, naglašen je značaj Inicijative, kao i potreba daljeg učešća nevladinog sektora tokom odlučivanja o okolišnim pitanjima. Uvažen je i značajan doprinos AC Sarajevo, CZZS, CEE i ostalih članica Eko BiH mreže tokom pripreme i predlaganja jedanaest dodatnih amandmana na zakon, od kojih je Vlada Federacije BiH prihvatila pet, tokom mjeseca jula 2019.\nU okviru Inicijative, održan je i okrugli sto, 9. septembra u Sarajevu, kojem su prisustvovali članovi Eko BiH mreže, predstavnici FMOiT-a kao i predstavnica Ureda Vlade FBiH za zakonodavstvo i usklađenost sa propisima EU. Na okruglom stolu je zaključeno da Prijedlog zakona o zaštiti okoliša FBiH, sa predloženim amandmanima, predstavlja važan pomak u zaštiti okoliša, ali da je neophodno svakodnevno raditi na njegovoj implementaciji, unapređenju i usaglašavanju sa evropskim zakonodavstvom.\nNakon pet godina, 24.09.2019. tokom pete redovne sjednice Predstavničkog doma Parlamenta FBiH, napokon je usvojen Prijedlog zakona o zaštiti okoliša FBiH.\n“Zahtijevamo od Doma naroda Parlamenta FBiH da što brže, također usvoji Prijedlog zakona,” napominju iz AC Sarajevo, CZZS, i CEE.\nVijeće EU donijelo pravila o zabrani plastičnih proizvoda za jednokratnu uporabu\nAkcija čišćenja #EUBeachCleanUp održana u BiH\nNovi način ispitivanja emisija iz automobila obavezan od 1. septembra


VIP KOKTEL NOĆI REKLAMOŽDERA: Dodela Grand Slam nagrada u Jugoslovenskoj kinoteci – Nadlanu.com\nVIP KOKTEL NOĆI REKLAMOŽDERA: Dodela Grand Slam nagrada u Jugoslovenskoj kinoteci\nObjavljeno 17. nov 2015. / 15:48:02\nMts Noć Reklamoždera i Institut za istoriju oglašavanja, u saradnji sa IAA su sinoć u Jugoslovenskoj kinoteci dodelili Grand Slam nagrade za neponovljiv doprinos razvoju kulture i industrije oglašavanja u klasičnim medijima: štampi, radiju i televiziji.\nŽan Mari (Jean Marie) je istakao kako je u svom 35. godišnjem radu sarađivao sa predstavnicima kinoteka iz raznih zemalja i upoznao privatne kolekcionare reklama, ali da je ovo prva Kinoteka s kojom oficijelno priča o poslovnoj saradnji, jer veoma ceni predan i profesionalan pristup čuvanju filmova.\nKoliko je kreativnost važna u komunikaciji, istakla je gospođa Natalija Jegdić, izvršni direktor direkcije za privatne korisnike Telekom Srbija ispred Grand Slam večeri i manifestacije Noći Reklamoždera.\nTakođe je istakla da je reklama poseban vid umetnosti koji doprinosi razvoju lokalnog i kreativnog stvaralaštva koje oni kao kompanija prepoznaju i podržavaju.\nPrestižna priznanja su dobili: za print – Slavimir Stojanović, za radio reklamu – Dragoljub Mićko Ljubičić i za TV reklamu – Jaka Judnič iz Ljubljane.\nUz mnogobrojna priznata imena iz sveta marketinga, ovoj izuzetnoj večeri prisustvovale su i mnoge poznate ličnosti: Vesna Čipčić, Nele Karajlić, Ana Stanić, Duška Jovanić, Lena Bogdanović, Filip Ivanjac, Jelena Ivanović.\nProglašenje pobednika za najbolju reklamu biće 28. novembra u Sava Centru, na otvaranju mts Noći Reklamoždera 2015.


“Ministarstvo hoće da diskredituje komisiju” - Far\n“Ministarstvo hoće da diskredituje komisiju”\nPredsednik Nezavisnog društva novinara Vojvodine (NDNV) Nedim Sejdinović izjavio je, da je neprihvatljivo da Ministarstvo kulture i informisanja, posle toliko dugo vremena od sastanaka stručne komisije za dodelu novca elektronskim medijima, i bez ikakve konsultacije sa članovima, saopštenjem vrši pritisak na njih i najverovatnije priprema teren za poništavanje njihove odluke.\n“Ministarstvo očigledno ovim saopštenjem i diskreditovanjem članova komisije, a posebno novinara Dinka Gruhonjića koga imenom i prezimenom pominju više puta, prinosi darove premijeru Aleksandru Vučiću, ne bi li im ovaj ponudio još jedan mandat u Ministarstvu. Tužno je gledati kako se ljudi ponižavaju za komad vlasti”, ocenio je Sejdinović.\nDodao je da, iako ne zna kome je Komisija dodelila sredstva, pretpostavlja da “Ministarstvo i centri moći nisu zadovoljni predloženom raspodelom”. “Odluke ove komisije su donete jednoglasno i svi su potpisali zapisnike, kako sam saznao u razgovoru sa nekim članovima komisije”, objasnio je Sejdinović.\nKoalicija novinarskih i medijskih udruženja upozorila je danas da je zakonski rok za okončanje konkursa za elektonske medije prošao, da je osam komisija završilo svoj posao na vreme, te da je dalje odlaganje potpisivanja rešenja o dodeli novca – neprihvatljivo, kao i javno prozivanje njenih članova. Koalicija je ocenila da osim što je neprihvatljivo odlaganje potpisivanja rešenja, isto tako nije prihvatljivo ni “javno prozivanje komisije putem sajta Ministarstva kulture i javnog informisanja”.\nMinistarstvo reagovalo u roku i po Zakonu Ministarstvo kulture i informisanja raspisalo sedam konkursa iz oblasti javnog infomisanja Udruženja: Proizvodnja medijskih kadrova iz redova službenika lokalnih uprava Ministar Vladan Vukosavljević: Medijska strategija do kraja godine\nКонкурсмедииМинистерство на културата и информиранетоНДНВНедим СейдиновичСърбия\nOdigran prijateljski meč između dimitrovgradskih i bosilegradskih odbojkaša


Home / VESTI / Vesti iz EPuS-a / KVALITET REFORMI VAŽNIJI OD BRZINE PROCESA PREGOVORA\nHan se obratio prisutnima osvrnuvši se na izjavu Žan-Kloda Junkera, koji je najavio proširenje Unije, ali ne do kraja mandata sadašnje Evropske komisije. Naime, Han je istakao da akcenat ne treba stavljati na vremenski rok, već na kvalitet reformi koje se sprovode. On ne vidi drugi spoljnopolitički pravac za Srbiju, ali smatra da je proširenje na Zapadni Balkan u interesu i EU. Na kraju, nada se da će sva pregovaračka poglavlja biti otvorena u naredne dve godine.\nTakođe, govorio je o uspostavljanju slobodnog tržišta, borbi protiv korupcije, ljudskim pravima, slobodi medija i vladavini prava. Rekao je da to nije “instant kafa” i da je potrebno vreme kako bi se sve reforme uspešno sprovele.\nNataša Dragojlović, koordinatorka Nacionalnog konventa o Evropskoj uniji, zahvalila se komesaru na izdvojenom vremenu za razgovor sa predstavnicima Konventa i postavila pitanje šta je to što će Evropska unija dobiti od učlanjenja Srbije.\n„Evropi je potreban region Zapadnog Balkana, kako iz ekonomskih razloga, tako i zbog stabilnosti. Međutim, upravo je prenošenje ove poruke građanima ono na čemu svi zajedno treba da radimo. Komunikacija sa građanima je neophodna i u Srbiji i u EU, jer kako u Srbiji beležimo porast evroskepticizma, tako ni svi građani Evropske unije ne razumeju koji je njihov interes od proširenja“, podvukao je on.\nSonja Liht iz Beogradskog fonda za političku izuzetnost pitala je komesara da li je dublja integracija moguća samo ako se proširenje nastavi, na šta je Han odgovorio da se pitanje dublje integracije, kao ni pitanje proširenja ne razmatraju isključivo u Briselu, već to zavisi od svih zemalja članica.\nMilenu Lazarević iz Centra za Evropske politike zanimalo je mišljenje evropskog komesara o reformi javne uprave u regionu. On se složio da je takva reforma neophodna i da predstavlja veliki izazov, kako za državu, tako i za civilni sektor.\nNa pitanje Stevana Nedeljkovića sa Fakulteta političkih nauka o dijalogu Beograda i Prištine i njegovom uticaju na pregovore sa EU, Han je naglasio važnost implementacije Sporazuma, jer je to ono što Brisel očekuje od obe strane.\nOvo je bila deseta zvanična poseta komesara Hana Srbiji.


Dana 18. decembra 2015. godine održane su bilateralne političke konsultacije Ministarstva spoljnih poslova Republike Srbije i Saveznog departmana za spoljne poslove Švajcarske Konfederacije. Dve delegacije predvodili su državni sekretar Ministarstva spoljnih poslova Srbije, ambasador Roksanda Ninčić, i državni sekretar švajcarskog Saveznog departmana za spoljne poslove, Iv Rosije.\nDve strane su u jednom sadržajnom razgovoru analizirale širok spektar političkih pitanja, kako onih koji se odnose na bilateralne odnose Srbije i Švajcarske, tako i regionalne teme vezane za prostor Zapadnog Balkana, posebno u kontekstu odnosa Srbije sa svojim susedima. U okviru političkih konsultacija, razgovaralo se i o evropskim pitanjima, posebno onim koji se odnose na izbegličku krizu i načine njenog rešavanja.\nTokom razgovora, istaknuti su dobri odnosi Srbije i Švajcarske, kao i visok nivo političkog dijaloga koji je tokom konsekutivnog predsedavanja OEBS od strane dve države, u periodu 2014 - 2015. godine, još više dobio na dinamici. Takođe, konstatovan je i visok nivo ekonomskih odnosa Srbije i Švajcarske, uz naglasak da postoje dobri uslovi za njihovo dodatno unapređenje.\nDve strane su dogovorile da naredne konsultacije budu održane tokom 2016. godine, u Beogradu.


1. CFL: Sutjeska podbacila pred crnogorski klasik | Aktuelno\n1. CFL: Sutjeska podbacila pred crnogorski klasik\nAko bi se samo gledali zapisnici i analizirala statistika, onda bi bilo i onih koji konstatuju da je tim Dragana Radojičića “iščupao” po bod u oba susreta, jer istini za volju, Petrovac je, u avgustu kraj Bistrice, ubjedljivo vodio, a prije dva dana pod Malim brdom ponovo je prvi stigao do vođstva. Dakle, favorit je morao da “juri rezultat”\nPriča da je Petrovac odnio bod iz Nikšića zato što je tek početak šampionata, zato što “plavo-bijeli” još nijesu bili uigrani ne pije vodu, jer isti tim je sa Sutjeskom i prije dva dana podijelio bodove.\nAko bi se samo gledali zapisnici i analizirala statistika, onda bi bilo i onih koji konstatuju da je tim Dragana Radojičića “iščupao” po bod u oba susreta, jer istini za volju, Petrovac je, u avgustu kraj Bistrice, ubjedljivo vodio, a prije dva dana pod Malim brdom ponovo je prvi stigao do vođstva. Dakle, favorit je morao da “juri rezultat”.\nIstinski ljubitelji fudbala u gradu pod Trebjesom novi neuspjeh Sutjeske doživljavaju kao surovu realnost i ne mogu se pomiriti s podatkom da momci od kojih se očekuje borba za trofeje ne mogu savladati tim koji ove sezone još nije osjetio slast trijumfa. Malo skloniji optimizmu rekli bi da Nikšićanima “ne leže” primorci, da su “plavo-bijeli” imali i blistavih trenutaka ove jeseni, da su se plasirali među osam najboljih u Kup takmičenju, ali onda se, logično, nameće pitanje što se desilo protiv Titograda (a on je pretposljednji na tabeli) u prethodnom kolu, jer ni sa tog gostovanja nije donešeno više od boda.\nŠto je bilo u Golubovcima, u Tuzima, a da se i ne pominje derbi pod Goricom. Očigledno, krajnje je vrijeme za uzbunu kraj Bistrice i Dragan Radojičić koji je (reklo bi se s lošijim timom, bar po imenima) osvojio prve dvije titule Sutjeske, moraće nešto da mijenja.\nDo sad je iskusni strateg hrabrio mlade prvotimce, pružao im šansu, a od iskusnih, očigledno, tražio da se “drznu”, da pojednostave igru, da liče na sebe, očekivao da se oporave od povreda, ali…\nSutjeska ima svega 16 bodova, a odigrala je 11 mečeva. Sad je na drugoj poziciji sa istim saldom kao i Budućnost, s tim što je šampion odigrao dva meča manje. Jezero je “za petama” četvorostrukom prvaku, pa je i krajnje vrijeme da shvati kako se od stare slave ne živi, da se ne broje šanse već golovi, da je teren jedino mjerilo vrijednosti i uspjeha.\nNakon dva prvenstvena uzastopna remija teško da se iko i sjeća kako je Sutjeska ove jeseni već “prokockala” pet planiranih bodova pred svojom publikom, jer u međuvremenu mnogo se više njihovih planova izjalovilo.\nSad se nameće pitanje što, kome i kako da obećaju uoči derbija, a Budućnost kraj Bistrice stiže narednog vikenda. Juče su Nikšićani imali slobodan dan, nijesu bili raspoloženi za komentarisanje utakmice pod Malim brdom. Još jednom su se, na djelu, uvjerili koliko ih može koštati samo jedna greška, kako se ne počinje utakmica u kojoj treba da se nadonadi propušteno u dosadašnjim okršajima, kako i ,,fenjeraš” može biti opasan.


Ribarska Banja otvorila vrata za posetioce - KruševacGrad\nNakon ukidanja vanrednog stanja, uz poštovanje svih preporuka u borbi protiv korona virusa, Ribarska Banja otvorila je vrata i za pacijente i za turiste. Velnes i spa centar ponovo radi, u najavi je i otvaranje etno sela Srndalje, kao i sportskog kompleksa „Samar“ koji će, ukoliko vremenski uslovi dozvole, početi sa radom u prvoj polovini juna. Na produženoj rehabilitaciji trenutno je oko 200 pacijenata, a iz dana u dan povećava se i broj turista. Sudeći po interesovanju, Ribarsku Banju i ove godine očekuje uspešna turistička sezona\nPoštujući preporuke resornog ministarstva, Specijalna bolnica „Ribarska Banja“ je nakon uvođenja vanrednog stanja obustavila prijem novih pacijenata, a nakon što su istekli termini onima koji su u tom trenutku bili na produženoj rehabilitaciji, banja je ostala prazna. Kompletno su tada dezinfikovani svi smeštajni kapaciteti , potom i opremljeni, i kadrovski i tehnički da , ukoliko se iskaže potreba, mogu da zbrinu obolele od korone. Potrebe nije bilo, a dva i po meseca kasnije, nakon ukidanja vanrednog stanja i dosta stabilnije epidemiološke situacije, ova banja otvorila je vrata i za svoje pacijente i za turiste.\n– U maju smo dobili preporuku Ministarstva zdravlja da krenemo sa pozivanjem pacijenata, a od Zavoda za javno zdravlje tačne instrukcije kako bi trebalo da sprovedemo mere prevencije pre nego što krenemo sa radom. Nakon dezinfekcije kompletnog prostora, postavili smo i dezobarijere, a na ulazu u banju instaliran je uređaj za beskontaktno merenje temperature – kaže Dušan Šokorac, direktor Specijalne bolnice „Ribarska Banja“, naglašavajući da niko , bez izuzetka, ne može da uđe u banju dok mu se ne izmeri telesna temperatura.\nPrema njegovim rečima, i zaposleni i pacijenti u obavezi su da nose i zaštitne maske i rukavice, a strogo se vodi računa i o propisanoj distanci.\n– Krenuli smo polako i obazrivo, poštujući sve preporuke. Za početak, u svakoj sobi je bio po jedan pacijent, a u restoranima po jedna osoba za stolom. Zaposlenima je naloženo da, ukoliko osete bilo kakve simtome koji mogu da se dovedu u vezu sa korona virusom, ne dolaze na posao, a u tom smislu redovno pratimo i stanje naših pacijenata. Obezbedili smo i brze serološke testove na korona virus, u slučaju da se pojavi neka nejasna povišena temperatura. Tačnost tih testova je oko 90 odsto i ono što je takođe izuzetno važno je da rezultat stiže za dvadesetak minuta – ističe naš sagovornik.\nŠokorac kaže da banja jeste dosta izgubila zbog dvoipomesečne pauze, ali da se sada vraća u normalne tokove te da, sudeći po interesovanju, očekuje dobru turističku sezonu.\n– Već imamo prve goste, njih šezdesetak. Od pre nekoliko dana krenuo je sa radom velnes i spa centar, uskoro će biti otvoreno i etno selo Srndalje, a ukoliko vremenski uslovi dozvole, početkom juna otvorićemo za naše goste i vrata sportskog kompleksa „Samar“. Svakodnevno dobijamo po desetak mejlova sa zahtevima za rezervaciju preko vaučera, a interesovanje je veliko i za kategorisan privatni smeštaj. Sve u svemu, očekujemo jednu dobru turističku sezonu, kako je to bilo i ranijih godina – ističe on, dodajući da je banja u međuvremenu otpočela i sa prijemom eksternih pacijenata.\nDo 15.juna, očekuje se i otvaranje velikog terapisjkog bazena koji je rekonstruisan tokom vanrednog stanja, a za šta je Ribarska Banja iz soptvenih sredstava izdvojila 24 miliona dinara.\nSpecijalna bolnica „Ribarska Banja“ ima oko 500 postelja, pola u sistemu RFZO, a pola na slobodnom tržištu. Jedna je od najposećenijih u Srbiji , a kao primarno zdravstvena ustanova bavi se rehabilitacijom koštano zglobnih obolenja, degenrativnih obolenja, lokomotornog aparata…\nPosetiocima banje na raspolaganju je velnes i spa centar, izgrađen na temeljima starog turskog amama iz 17.veka, gde je u ponudi bazen sa termanom vodom, dvadesetak vrsta masaža, slana soba, fitnes, sauna…Prošle godine, otvoren je i Sportsko rekreativni kompleks „Samar“ sa teniskim i terenima za odbojku, mini zabavnim parkom za decu, tri toboganska bazena, kafe barom, renta bajkom… Preko staze zdravlja stiže se i u etno selo Srndalje, prepoznatljivo po predivnoj prirodi i pravoj domaćoj kuhinji.\nPored domaćih, ovu banju svake godine poseti i veliki broj stranih gostiju, najviše iz Rusije i bivših jugoslovenskih republika. S obzirom na aktuelnu epidemiološku situaciju na globalnom nivou, banja će se najverovatnije ove godine osloniti na domaće turiste. Interesovanje za boravak u banji je veliko već na samom početku sezone , pa su i očekivanja da će kapaciteti i ove godine biti maksimalno popunjeni.\n10.08.2021 0 209\n31.08.2020 0 178\n15.07.2020 0 1,513\n11.07.2020 0 1,141\n29.06.2020 0 807\n22. septembra 2021., 04:04